El temps a l'Escala: de març 2013\nPrevisió Meteorològica pel 31 de Març i 1 d'Abril\nDiumenge 31 de Març de 2013:\nEstat del cel: Cel serè al matí i migdia, amb creixement de nuvolades cap a l'interior i Pirineus, que aniran a arribant durant la tarda, però sense possibilitat de pluges. També veurem arribar bandes de núvols alts i mitjos a partir del vespre i nit, viatjant de sud a nord. Ambient suau a migdia.\nVent: Terral de matinada amb entrada de marinada de xaloc o llevant de força 2/4 a partir de migdia.\nEstat de la Mar: Arrissada durant tot el dia, amb àrees de marejol a la tarda. .\nTª Mar: 12,5ºC\nDilluns 1 d'Abril de 2013:\nEstat del cel: Cel tapat durant tot el dia, serà una jornada on no veurem el sol. Esperem pluja a partir del matí, la qual anirà guanyant extensió i intensitat amb el pas de les hores. Entre mig matí i el vespre caurà amb moderada intensitat i no es descarta alguna tempesta aïllada, entre la massa de pluja més continuada. Ambient més fresc i molt humit.\nVent: Llevant fluix de matinada, de força 2/3, pujant a moderat d'entre força 3/5 i 4/6 al matí i migdia. A patir de mitja tarda girarà a provennçal o tramuntana moderada, de força 5/7.\nEstat de la Mar: Marejol de matinada, pujant a Maror a partir del matí i ja a Forta Maror durant la tarda i vespre. La mar de fons de llevant pujarà de mig metre a 1,5m d'alçada durant la tarda.\nPublicado por Sergi Corral Buela en 15:45 Cap comentari:\nPrevisió Meteorològica pel 28, 29 i 30 de Març\nDijous 28 de Març de 2013:\nEstat del cel: Cel tapat de matinada i matí. De matinada i matí esperem plugims febles o algun ruixat moderat. A partir de mig matí ja pararà de ploure i a migdia veurem com s'obriran clarianes, les quals es consolidaran durant tarda. Malgrat les ullades de sol, també veurem créixer nuvolades d'evolució cap a l'interior i pirineus, que a ultima hora de la tarda poden arribar a la costa, però sense més conseqüències. Ambient més suau a migdia.\nVent: Fluix i variable de direcció durant tot el dia, amb terral de matinada i matí i xaloc fluix a partir de migdia.\nEstat de la Mar: Arrissada durant tot el dia.\nDivendres 29 de Març de 2013:\nEstat del cel: Cel serè de matinada i matí, amb algunes pinzellades de núvols prims. A partir de mig matí i migdia els núvols alts i mitjos és faran molt més abundants i a partir de migdia ja quedarà totalment entelat. A la tarda, vespre i nit seguirà el cel tapat de núvols alts i mitjos, però risc de pluja. Ambient molt més suau i agradable, sobretot a migdia i tarda.\nVent: Terral de matinada amb gir a garbí a primera hora del matí, el garbí es mantindrà entre fluix i miderat, de força 2/4 fins a primera hora de la tarda. A partir d'aleshores girarà cap a xaloc molt fluix o variable de direcció.\nDissabte 30 de Març de 2013:\nEstat del cel: Cel tapat durant bona part del dia. Esperem algun plugim o ruixat feble de matinada, amb tendència a intensificar-se a mig matí i migdia. Entre mig matí i la tarda podem tenir alguna tempesta o grop de moderada a forta intensitat, la qual pot anar acompanyada de calamarsa, de forma puntual. A ultima hora del vespre i nit ja s'obriria alguna clariana, un cop les tempestes hagin marxat mar endins. Ambient més fresc i humit.\nVent: Fluix i variable de direcció tot el dia , amb domini del xaloc de força 1/3. Podem tenir algun grop moderat a fort associat a les tempestes i a ultima hora de la tardai vespre entrarà tramuntaneta de força 3/4.\nPublicado por Sergi Corral Buela en 11:16 Cap comentari:\nPrevisió Meteorològica pel 27 i 28 de Març\nDimecres 27 de Març de 2013:\nEstat del cel: Cel tapat durant tot el dia, fins a ultima hora de la nit no veurem alguna tímida clariana. Tindrem risc de ruixats fluixos a moderats durant tot el dia, però seran més probables entre el matí i primera hora de la tarda. No serà una pluja continuada, sinó intermitent. Ambient més fresc i humit, sobretot de dia.\nVent: Fluix i variable de direcció durant tot el dia, amb domini del gregal o llevant de força 1/2.\nEstat del cel: Cel tapat de matinada i primera hora del matí, sobretot de núvols alts i mitjos. A primera hora de la matinada no es descarta algun plugim feble. A partir de mig matí s'aniran obrint clarianes, les quals es consolidaran a partir del migdia i tarda, quan dominarà l'ambient més assolellat. A partir de migdia i tarda també veurem nuvolades d'evolució cap a l'interior i pirineus. Ambient més suau a migdia i meys humit.\nPublicado por Sergi Corral Buela en 11:56 Cap comentari:\nPrevisió Meteorològica pel 26 i 27 de Març\nDimarts 26 de Març de 2013:\nEstat del cel: Cel variable de matinada, amb bandes de núvols alts que aniran circulant de ponent a llevant. Durant el matí i migdia dominarà el cel serè, però a partir de la tarda ja veurem l'arribada de nou de núvols alts, aquests es faran molt més espessos a partir del vespre i nit. Ambient agradable.\nVent: Lleuger terral de matinada i matí, amb vent fluix i variable de direcció la resta del dia.\nPublicado por Sergi Corral Buela en 21:08 Cap comentari:\nPrevisió Meteorològica pel 25 i 26 de Març\nDilluns 25 de Març de 2013:\nEstat del cel: Cel variable de matinada, amb alguna resta de núvols baixos i mitjos. Al matí i migdia dominarà el cel serè, però amb l'arribada de núvols prims per ponent i nuvolades al interior i pirineus a partir de migdia. A ultima hora del vespre i nit, els núvols ats seran força més abundants.\nVent: Lleuger terral de matinada i matí, amb entrada de xaloc molt fluix a partir de migdia.\nEstat de la Mar: Calmes de bon matí amb arrissada a partir de migdia. De matinada encara hi haurà mar de fons de llevant a l'entorn de mig metre d'alçada.\nEstat del cel: Cel variable de matinada, amb bandes de núvols alts que aniran circulant de ponent a llevant. Durant el mati, migdia i primera hora de la tarda dominarà el cel serè, amb arribada de nou de núvols alts a partir del vespre i nit. Ambient agradable.\nPublicado por Sergi Corral Buela en 19:36 Cap comentari:\nPrevisió Meteorològica pel 22, 23 i 24 de Març\nDivendres 22 de Març de 2013:\nEstat del cel: Cel serè de matinada i matí, amb alguna banda de núvols alts poc importants. A partir de migdia veurem arribar més núvols alts per ponent, els quals es faran més abundants a partir de mitja tarda i vespre, quan arribaran a entelar el cel. Ambient molt suau a migdia.\nVent: Garbí moderat tot el dia, d'entre força 3/5 i 4/6, més reforçat de cara a la tarda i vespre.\nEstat de la Mar: Arrissada de matinada i matí amb marejol a la tarda i alguna àrea mar endins, fora la protecció del golf. .\nTª Mar: 11,8ºC\nEstat del cel: Cel tapat per núvols alts i mitjos de matinada i matí. A partir de migdia es poden obrir algunes clarianes i ja de tarda veurem més ullades de sol, amb l'aparició de núvols d'evolució cap a l'interior i pirineu. A ultima hora de la nit torneran a progressar núvols de sud cap a nord.\nVent: Garbí fluix a moderat de matinada, de força 2/4. A partir del matí quedarà fluix i variable de direcció, amb una mica de xaloc de cares amigdia i tarda.\nDiumenge 24 de Març de 2013:\nTª Màxima : Entre 13 i 25ºC\nEstat del cel: Cel força tapat de matinada i matí, amb fins i tot possibilitat d'alguna gotellada o ruixat feble. A partir de migdia s'obriran clarianes, i quedarà una tarda típica de primavera, amb nuvolades d'evolució cap a l'interior i Pirineus.\nVent: Vent fluix i variable de direcció durant tot el dia, de matinada i matí dominarà el terral.\nEstat de la Mar: Arrissada tot el dia, amb un xic de mar de fons de gregal de mig metre d'alçada.\nPrevisió Meteorològica pel 21 i 22 de Març\nDijous 21 de Març de 2013:\nEstat del cel: Cel serè durant tot el dia, només amb alguna banda de núvols alts passatgera i algun nuvolet de tarda cap a muntanya. Ambient força més suau. Molt agradable al centre del dia, però fresc de matinada i primera hora del matí.\nVent: Terral de matinada amb gir a garbí de força 2/4 a partir de migdia i tarda.\nPrevisió Meteorològica pel 20 i 21 de Març\nDimecres 20 de Març de 2013:\nEstat del cel: Cel tapat entre la matinada i mig matí o migdia. De matinada i a primera hora del matí esperem algun plugim feble o 4 gotes, viatjant de sud a nord. A partir de migdia s'obriran grans clarianes i tindrem una tarda, en general, força assolellada.\nVent: Entrarà tramuntaneta de força 3/4 de matinada i matí , amb tendència a girar cap a gregalet a partir de migdia i ja desaparèixer a mitja tarda o vespre, quan entrarà terral.\nEstat de la Mar: Marejol amb àrees de maror de matinada i matí i arrissada amb àrees de marejol, la resta del dia.\nPublicado por Sergi Corral Buela en 23:42 Cap comentari:\nPrevisió Meteorològica pel 19 i 20 de Març\nDimarts 19 de Març de 2013:\nEstat del cel: Cel variable tot el dia. De matinada el cel estarà serè amb algun nuvol alt poc important, a primera hora del matí esperem que es vagi tapant per algun banc de núvols baixos, mentre que a partir de migdia es trencaràn els núvols baixos i donaran pas a un augment dels núvols alts i mitjos de sud a nord que aniran tapant el cel. A ultimes hores de la nit el cel ja es taparà del tot. Ambient més fred de matinada.\nVent: Quedarà fluix i variable de direcció durant tot el dia, amb domini del terral de matinada i de xaloc fluix a partir de migdia.\nEstat de la Mar: Marejol de matinada i arrissada la resta del dia.\nEstat del cel: Cel tapat entre la matinada i mig matí o migdia. De matinada i a primera hora del matí esperem algun plugim feble o 4 gotes, viatjant de sud a nor. A partir de migdia s'obriran grans clarianes i tindrem una tarda, en general, força assolellada.\nPublicado por Sergi Corral Buela en 22:25 Cap comentari:\nPrevisió Meteorològica pel 18 i 19 de Març\nDilluns 18 de Març de 2013:\nEstat del cel: Cel variable durant bona part del dia. De matinada estarà totalment tapat i amb possibilitat d'algun plugim o gotellada aïllada. Al matí s'obrirà alguna clariana, però les nuvolades es faran més potents a ultima hora del matí i migdia i fins i tot poden acabar deixant algun ruixat feble a moderat entre migdia i mitja tarda. Ambient una mica més fresc, sobretot de dies.\nVent: Entrarà tramuntaneta de mationada de força 3/5, però ho farà de forma transitòria ja que a primera hora del mati calmarà i quedarà vent fluix i variable de direcció, amb tendència que a partir de migdia s'impossi el llevantet o xaloc de força 1/3.\nEstat del cel: Cel variable tot el dia, encara que veurem moltes més estones de sol que la jornada anterior. De matinada i matí el cel estarà serè amb algun nuvol alt poc important, mentre que a partir de migdia augmentaran els núvols alts i mitjos de sud a nord i mig taparan el cel.\nPrevisió Meteorològica pel 15,16 i 17 de Març\nDivendres 15 de Març de 2013:\nEstat del cel: Cel serè tot el dia, només amb algun núvol prim a ultima hora. Visibilitat que seguirà molt i molt bona amb ambient d'hivern, sobretot de matinada i matí.\nVent: Tramuntana forta de matinada, de força 7/9, baixant ràpidament d'intensitat al matí fins a força 4/6 i desapareixent a primera hora de la tarda. A partir d'aleshores el vent quedarà fluix i variable de direcció.\nEstat de la Mar: Maregassa de matinada, baixant a Forta Maror al matí i a Maror a partir de migdia. A ultima hora de la tarda i vespre ja tindrem marejol. El tràgul de gregal baixarà dels 2m fins 1m d'alçada al migdia i 0,5m d'alçada al vespre.\nPrecaució: Temporal de tramuntana a la baixa durant tot el dia .\nDissabte 16 de Març de 2013:\nEstat del cel: Cel variable de matinada, amb bandes de núvols alts i mitjos que aniran augmentant amb el pas de les hores a la vegada que es faran més espesses i acabaran per tapar el cel a partir de mig matí i migdia. A la tarda i nit es mantindrà aquest tel de núvols alts i mitjos. Ambient més suau, sobretot de dies.\nVent: Garbí fluix de matinada, de força 2/3, el qual augmentarà fins a força 3/5 a partir de mig matí i migdia. A la tarda i vespre bufarà moderat, de força 4/6.\nEstat de la Mar: Arrissada amb àrees de marejol a partir de migdia.\nDiumenge 17 de Març de 2013:\nEstat del cel: Cel tapat durant bona part del dia, sobretot de núvols alts i mitjos. Al centre del dia fins i tot veurem alguna clariana transitòria, però cap al vespre es tornarà a carregar i fins i tot pot arribar a caure algun plugim o gota despistada. Ambient força més suau, amb temperatures agradabes a migdia.\nVent: Garbí moderat durant tot el dia, de força 4/6 i amb alguna ratxa que pot superar els 60km/h.\nEstat de la Mar: Marejol amb alguna àrea de maror mar endins.\nPublicado por Sergi Corral Buela en 21:01 Cap comentari:\nPrevisió Meteorològica pel 14 i 15 de Març\nDijous 14 de Març de 2013:\nTª Màxima : Entre 8 i 10ºC\nEstat del cel: Cel variabe de matinada, amb restes de núvols alts i mitjos. A partir del matí el cel ja quedarà serè del tot, només amb senyals de tramuntana cap a muntanya. Ambient molt més fred i ventat, retornarem a l'hivern.\nVent: Gropada de tramuntana violenta de matinada i matí, de foça 8/10 i ratxes que poden superar els 110 o 120km/h. A partir de migdia baixarà un xic, fins a força 7/9, però seguirem amb el temporal de tramuntana.\nEstat de la Mar: Maregassa generalitzada durant tot el dia amb àrees de Mar Brava mar endins al matí i migdia. Tràgul de gregal d'entre 2,5 i 3m d'alçada.\nProhibit: Temporal de tramuntana.\nTª Mar: 12,9ºC\nPublicado por Sergi Corral Buela en 19:49 Cap comentari:\nPrevisió Meteorològica pel 13 i 14 de Març\nDimecres 13 de Març de 2013:\nEstat del cel: Cel tapat de matinada i fins a mig matí o migdia, entre aquests horaris no es descarta que caigui algun ruixat dispers, de fluix a moderada intensitat i més probable a primera hora de la matinada. No serà fins a la tarda quan es vagin obrin clarianes, les quals s'imposaran a ultima hora del vespre i nit, quan la tramuntana allunyarà els núvols mar endins.\nVent: Entrarà tramuntaneta de matinada, entre força 2/4 i 3/5, la qual s'anirà enfortint amb el pas de les hores, però sobretot ho farà a partir de migdia i tarda quan bufarà a força 6/8 i de cares a la nit, quan pujara ràpidament a força 8/9 amb cops de força 10. A última hora, les ratxes poden superar els 90 o 100km/h\nEstat de la Mar: Marejol de matinada, amb Maror a partir de mig matí i Forta Maror a partir de la tarda. A la nit ja tindrem maregassa generalitzada. Tràgul de gregal, pujant de 0,5 a 2m al final del dia.\nPrecaució: Inici de temporal de tramuntana a última hora del dia.\nPublicado por Sergi Corral Buela en 23:18 Cap comentari:\nPrevisió Meteorològica pel 12 i 13 de Març\nDimarts 12 de Març de 2013:\nEstat del cel: Cel variable de matinada, amb alguna banda de núvols prims, circulant de ponent a llevant. A partir de mig matí veurem augmentar els núvols i es começarà a tapar el cel. Durant el migdia i tarda, aquestes nuvolades aniran a més i poden acabar descarregant ruixats de moderada intensitat i acompanyats de tempesta. Ambient més fresc, sobretot durant el dia.\nVent: Terral de matinada, amb gir cap a xaloc o llevant de força 1/3 a partir de migdia.\nEstat de la Mar: Calmes de bon matí amb arrissada i àrees de marejol la resta del dia.\nVent: Entrarà tramuntaneta de matinada, de força 2/4, la qual s'anirà enfortint amb el pas de les hores, però sobretot ho farà a partir de la tarda i vespre, quan bufarà a força 5/7 i de cares a la nit, quan pujara ràpidament a força 8/9 amb ratxes que poden superar els 80 a 90km/h\nEstat de la Mar: Marejol de matinada, amb Maror a partir de mig matí i Forta Maror a partir de la tarda. A la nit ja tindrem Forta maror amb àrees de maregassa. Tràgul de gregal, pujant de 0,5 a 2m al final del dia.\nPublicado por Sergi Corral Buela en 21:57 Cap comentari:\nPrevisió Meteorològica per l'11 i 12 de Març\nDilluns 11 de Març de 2013:\nEstat del cel: Cel variable de matinada, amb restes de núvols i nuvolades del vespre anterior. Durant el matí el cel quedarà serè, amb alguna pinzellada de núvols alts. A partir de migdia i tarda tornarem a veure nuvolades groixudes cap al Pirineu i interior, les quals arribaran de forma més desfeta a ultima hora del vespre i nit.\nVent: Terral de matinada, amb calmes de bon matí. A partir de migdia entrarà una mica de mitjorn o garbí, de força 2/3.\nEstat de la Mar: Calmes de bon matí amb arrissada la resta del dia.\nPublicado por Sergi Corral Buela en 21:32 Cap comentari:\nPrevisió Meteorològica pel 8, 9 i 10 de Març\nDivendres 8 de Març de 2013:\nEstat del cel: Cel variable de matinada, amb núvols alts i mitjos força abundants. A partir del matí s'aniran trencant i acabarà dominant el cel serè durant bona part del dia, fins que a la nit tornin a augmentar els núvols de ponent cap a llevant. L'Ambient serà molt més suau i molt agradable a migdia.\nVent: Terral de matinada, amb calmes de bon matí. A partir de migdia entrarà una mica de marinada de xaloc, de força 2/3.\nEstat de la Mar: Arrissada amb àrees de marejol durant bona part del dia. Encara pot persistir una mica de mar de fons residual, sobretot de matinada.\nTª Mar: 12,7ºC\nDissabte 9 de Març de 2013:\nEstat del cel: Tornarem a tenir una matinada amb bandes de núvols alts i mitjos abundants, degut al pas d'un altre front molt desgastat, però que al matí ja hauran passat i donaran pas a un dia amb cel serè. Ambient molt agradable, sobretot a migdia.\nVent: Garbí fluix durant bona part del dia, entre força 2/3 i 3/4. A partir de migdia pot entrar una mica de marinada de xaloc.\nEstat de la Mar: Arrissada durant tora la jornada.\nDiumenge 10 de Març de 2013:\nEstat del cel: Cel serè durant tot el dia, si un cas de cara a ultimes hores de la tarda i vespre veurem arribar de nou núvols alts i prims per ponent. Ambient que seguirà molt suau durant el dia i una mica més fresc de matinada i matí.\nVent: Terral de matinada, amb gir cap a mitjorn fluix, de força 2/3, a partir de migdia.\nEstat de la Mar: Arrissada durant tora la jornada amb calmes de bon matí.\nPublicado por Sergi Corral Buela en 0:12 Cap comentari:\nPrevisió Meteorològica pel 7 i 8 de Març\nDijous 7 de Març de 2013:\nEstat del cel: Cel tapat de matinada, amb tendència a obrir-se clarianes a partir del matí. Al centre del dia dominarà el cel serè amb algun núvol alt i mig poc important. Cap al vespre i nit tornaran a arribar núvols per ponent, que a ultima hora del dia taparan força el cel. Ambient molt més suau al centre del dia.\nVent: Tramuntaneta de força 2/4 de matinada, encalmant de bon matí i girant a mitjorn o garbí de força 2/4 a partir de migdia i tarda.\nEstat de la Mar: Forta Maror de matinada, baixant a maror durant el matí i a marejol a partir de migdia. El tràgul de gregal encara serà destacable de matinada, amb onades de a a 2,5m d'alçada, però anirà baixant cap al metre d'alçada a partir de mig matí i migdia.\nPrecaució: Temporal de llevant a la baixa, encara amb ressaca de llevant.\nEstat del cel: Cel variable de matinada, amb núvols alts i mitjos força abundants. A partir del matí s'aniran trencant i acabarà dominant el cel serè durant bona part del dia. L'Ambient serà molt més suau i molt agradable a migdia.\nPublicado por Sergi Corral Buela en 23:40 Cap comentari:\nPrevisió Meteorològica pel 6 i 7 de Març\nPrevisió Meteorològica pel 5 i 6 de Març\nPrevisió Meteorològica pel 4 i 5 de Març


Logista coneixerà el seu impacte ambiental amb una anàlisi de riscos i oportunitats - Anthesis Lavola\nLogista, amb una política de RSC molt present en els seus objectius corporatius i de negoci, vol gestionar l’afecció que el canvi climàtic pot tenir sobre la seva activitat i per a això ens ha encarregat una anàlisi dels riscos i oportunitats associats al canvi climàtic emprant les recomanacions del Task Force on Climate-related Financial Disclosures (TCFD).\nEl TCFD estableix una sèrie de recomanacions perquè les empreses puguin desenvolupar divulgacions voluntàries relacionades amb el clima, que siguin consistents, comparables, de confiança, clares i eficients; l’objectiu és proporcionar informació relativa a com afecta el canvi climàtic a l’organització de cara al fet que les parts interessades siguin conscients dels riscos i les oportunitats climàtiques a les quals s’enfronten.\nDins de Logista es constituirà un grup de treball format per responsables de la gestió ambiental en el grup. A més, participaran en el projecte les persones responsables d’aquells serveis o projectes que puguin tenir major interès en relació amb el canvi climàtic, com per exemple aquells que permetin reduir emissions contaminants o altres que facilitin l’adaptació als efectes provocats pel canvi climàtic.\nAmb la informació proporcionada realitzarem una anàlisi DAFO de l’organització en gestió del canvi climàtic, que servirà com a antecedent a l’informe del TCFD. A més, aquesta anàlisi de riscos climàtics s’alinearà amb el procediment d’identificació i gestió dels riscos associat a l’activitat de Logista.\nAquest informe inclourà declaracions relatives als quatre pilars que el componen:\nGovernança:per a identificar i designar les funcions clau de gestió en l’avaluació de riscos i oportunitats relacionats amb el canvi climàtic.\nEstratègia:desenvolupament dels escenaris i anàlisis del cost-benefici de les accions.\nGestió del risc:identificació, quantificació i priorització dels riscos i oportunitats. Desenvolupament d’un pla d’acció per a mitigar els riscos relacionats amb el clima.\nObjectius i mètriques:definició dels indicadors clau, estratègies de monitoratge i identificació de l’abast, metes i objectius de l’anàlisi.\nEls resultats obtinguts mitjançant aquest TCFD permetran a Logista conèixer l’impacte que el canvi climàtic pot arribar a tenir sobre la seva activitat a curt, mitjà i llarg termini.


Darnius es queda sense el futur càmping ecològic - El Gerió Digital\nDarnius es queda sense el futur càmping ecològic\nEduard Payrà (INDAR) critica la manca de "voluntat política" de CiU per avalar el projecte\nDimarts, 18 de desembre de 2012 16:19h\nEl promotor del projecte, Eduard Payrà © ACN\nLourdes Casademont, Redacció / Alt Empordà / Darnius\n"La meva il·lusió era poder-lo fer a Darnius perquè el lloc és immillorable i per això farem mans i mànigues perquè sigui així", assenyala Payrà, que també reconeix que les coses estan molt difícils en aquests moments i que ja estan buscant un emplaçament alternatiu en un altre municipi. Assenyala que hi ha destinat molt de temps -6,5 anys- i diners -fins a 90.000 euros entre redacció de projecte i la tramitació de documents- i que no poden continuar esperant.\nL'any 2005 es van iniciar els tràmits per a fer realitat el projecte. Calia modificar les normes dels terrenys ja que eren d'ús forestal per passar-les a ús rústic. El febrer del 2011 es va portar al ple municipal l'aprovació definitiva de la modificació de les normes subsidiàries, però l'oposició, formada només per CiU, la va tombar. L'Ajuntament està a mans d'INDAR, que governa amb minoria amb tres regidors, entre ells l'alcalde. Hi havia una quarta regidora que va deixar l'equip dues setmanes després de formar govern i que va passar a donar suport a CiU, que també en tenia tres.\nJa en aquell moment, Payrà va demanar "voluntat política" per poder tirar endavant un projecte que consideren una "oportunitat" pel municipi però no hi va haver acord. Han passat els mesos i la situació segueix igual d'encallada. La votació es va tornar a repetir en el ple del 10 de desembre passat i el resultat va ser el mateix, una negativa a la modificació. Davant aquest fet, el promotor i batlle denuncia que s'ha fet un "ús polític" del projecte i demana que expliquin els motius "reals". Al seu entendre, no ho poden atribuir a una falta d'informació perquè el projecte va anar a exposició pública i tenen les dades.\nPayrà assegura que des del primer moment en què va tenir clar el projecte va actuar amb "transparència" i va buscar el consens. Per això, demana a CiU que "faci entrar en raó" a les persones que representen aquest partit al municipi. Segons Payrà, "des del Govern (CiU) demanen iniciatives privades, que arrisquin i ara que nosaltres ho hem fet, perquè ho veiem important, no s'ha fet cas del projecte i s'ha convertit en una trifulga política". Per altra banda, subratlla que no hi ha conflictes d'interessos per ser promotor i batlle, ja que va endegar el projecte quan encara no estava a l'alcaldia i es manté al marge de les votacions.\nEl projecte del càmping, com a "revulsiu" econòmic i ambiental\nEl projecte del futur càmping ecològic ha de ser, segons els seus impulsors, un "revulsiu" per a la zona. Calculen que podria arribar a generar entre 4 i 8 MEUR de negoci per any si es completen les dues fases previstes i que podria suposar la creació de 80 llocs de treball directes i indirectes. Per altra banda, defensen que seria única a Catalunya i a l'estat espanyol, ja que es concep com un espai d'esport, salut i aventura amb parcel·les que van des dels 30 fins als 300 metres quadrats on poder-hi posar tendes i caravanes.\nEs va descartar el model de quadrícula que acostumen a tenir els càmpings i es va optar per formes "arrodonides" i en consonància amb el terreny, de manera que no n'hi haurà cap d'igual. També hi ha prevista una zona de bungalous -un màxim de seixanta- amb un disseny singular que només es troba a l'estranger, en països com el Japó. Tenen forma d'iglú i entre els materials que utilitza hi ha la sorra i l'aigua. Tampoc necessita fer fonaments i manté molt bé la temperatura, de manera que és molt respectuós amb l'entorn. En total hi ha previstes 300 parcel·les i un màxim de seixanta bungalous, 35 en la primera fase. Aquest tipus de construccions els ha de permetre, diuen, trencar l'estacionalitat de la temporada d'estiu.\nFomentar el respecte per al medi ambient\nUna de les estratègies que s'han marcat i que consideren fer un "pas més" pel que fa al model de càmping ecològic és el fet que no només volen donar exemple amb el respecte al medi ambient sinó fomentar les bones pràctiques i explicar els seus beneficis com ara ensenyant la necessitat de reciclar. En aquest sentit, tenen previst fer tallers i cursets alhora que incorporaran tot el que ja s'està fent amb temes ambientals, com és l'ús de plaques solars, l'aprofitament i neteja de les aigües i fins i tot la instal·lació de màquines d'esport al gimnàs que en comptes de gastar energia en generaran.\nEls terrenys pertanyen al que es coneix com el paratge de Can Fabàs i està molt a prop d'un punt d'interès turístic i lúdic com és el pantà de Boadella. Aquest és un municipi envoltat per un entorn de natura, ja que dels 35 quilòmetres quadrats que fa, el 96% de la superfície és forestal. Els seus promotors confien en el potencial de la zona i tenen clar que el públic és el turisme familiar, que es vol apartar del model "massificat".


comentaris liberals: Les funcions de l'Administració\nLes funcions de l'Administració\nQuè ha de fer el nostre Ajuntament? Aquesta és una bona pregunta. Personalment crec que els serveis públics del municipi haurien de reduir-se a la neteja (que pot ser contractada externament), la seguretat, el clavegueram i l'enllumenat. Si més no, aquestes són les accions que el Consistori hauria de gestionar amb eficiència. Per a la resta de serveis un servidor els considera aliens i allunyats del que en diuen "ciutadania". Com a botó de mostra diré que la subvenció "cultural" no fa cap servei al ciutadà, solament "ajuda" a un grup, associació, casal o comitè veïnal a "deixar bé" l'alcalde, és a dir, electoralisme en estat pur. Quan parlem de cultura hauríem d'acordar, primerament, la definició d'aquest mot. A tal fi avui dia es parla de "cultura" quan fan referència, algunes persones i medis de comunicació, a la tauromàquia, degut a la llei anti-taurina aprovada pel Parlament i fruit de milers de signatures.\nEls ajuntaments tenen ingressos per contribucions i taxes, però també reben calerons de l'Estat i la Generalitat. Altres països han optat per a optimitzar el seu ampli mapa de consistoris ja que la crisi financera no té amics ni parents i cal actuar ràpidament.\nEn aquest país és difícil actuar ràpid, però encara ho és més el fet d'actuar intel·ligentment o lògica. No n'hi ha prou amb reduir un 5% els costos salarials del funcionariat sinó que cal eficiència. Recordem que una gran part de l'endeutament del país està en els ajuntaments. Tenim a Espanya més de 8000 ajuntaments i més de 180 a Tarragona. La xifra no és assumible i caldrà començar també a plantejar-se l'eficàcia en la gestió.\nCultura?: Jo aniré a veure les exposicions, obres de teatre, concerts i conferències que em plaguin. No cal que l'Ajuntament pensi per mi. L'Administració Municipal no és una repartidora de diners, ni una "menjadora", ni una mamella de la caritat pública: L'administració municipal és una organització similar a l'empresa que, amb recursos mínims, ha de donar resultats adequats. Màxima eficàcia amb mínims recursos.\nL'Estat del Benestar?: jo decidiré el meu benestar, començant amb els meus diners. No serà que els meus diners són gestionats de forma millor quan els tinc a la butxaca que quan els "delego" a l'Administració? Segur que sí: jo sé gastar els meus calerons millor que l'Estat, la Generalitat, la Diputació, el Consell Comarcal i l'Ajuntament, i no cal ni dir-ho: millor que els propers funcionaris de les Vegueries!\nEl proper dia parlaré de les Diputacions\nPublicat per Artur a 15:18\nSe ha buscado un hueso tan duro\nde roer, que ni el hombre LOBO\nde los X-MEN, podría con el.\nCuando nos pongan las veguerias\nya vera, ya, como la espuma de los\nimpuestos volverá a subir. Asi que\ntomeselo con mucha calma.\nY como le noto cabreado, ya sabe:\nDONT WORRY BE HAPPY de nuestro\nBobby Mcferrin. SALUDOS (Leo).\n3 d’agost de 2010, a les 3:33\nDefinitivament, Artur, ets un heretge. Dir que els ajuntaments no haurien de gastar en "cultura" és qüestionar el Dogma Suprem, és una impietat per la qual aniràs a l'infern, ben segur.\n8 d’agost de 2010, a les 12:15\nGràcies pel teu comentari. Francament, entenc que la cultura, a l'igual que moltes altres activitats programades, m'estimo més que les planifiqui jo mateix. El diner, en mans del contribuent, és més eficient que en mans dels que ens manen...\n8 d’agost de 2010, a les 13:38\nJa va dir la Carmencita Calvo que "els diners públics no són de ningú", màxima aplicada pels partits de tots els colors. Deu ser per això que no se senten responsables d'invertir-los correctament i tenint en compte els interessos generals i no els de partit...\n25 d’agost de 2010, a les 4:05\nEl parany del bé comú\nEl "Ramadà" i la Prevenció de Riscos Laborals


Com sol·licitar un certificat de seguretat SSL : CDmon\nCom sol·licitar un certificat de seguretat SSL impressió\nModificat el: Dj, 23 Sep., 2021 at 11:27 AM\nUn certificat de seguretat SSL ens permet certificar que les comunicacions entre el client i el servidor viatgen encriptades. El seu ús és habitual en processos de compra, tals com formularis de compra, carros de la compra i altres aplicacions que realitzen un enviament de dades susceptibles de ser protegides.\nPer sol·licitar un certificat de seguretat has d'entrar en el teu panell de control de cdmon, accedir a la gestió de l'allotjament i en la secció 'Seguretat' prémer en l'opció Certificats SSL.\n1.-Escollir el certificat SSL\nGràcies al certificat de seguretat SSL, les dades que els seus clients insereixin a la web (usuaris, contrasenyes, dades de compra, etc.) viatgen xifrades al servidor, i d'aquesta manera es garanteix la seguretat de les comunicacions. La seva web disposarà d'elements visibles en el navegador que garanteixen la confidencialitat i la seguretat del teu lloc a Internet.\nA cdmon oferim diferents tipus de certificats SSL , tots ells accepten una encriptació de dades d'entre 40 a 256 bits.\nEl primer que ha de triar és si vol un certificat gratuït Let’s Encrypt, o un certificat Premium de GeoTrust.\nCertificat gratuït Let's Encrypt\nEl certificat Let's Encrypt es renova de forma automàtica, sempre i quan les configuracions referents a aquest es compleixin i ell mateix pugui renovar-se sense la necessitat de fer-ho manualment. (Configuració DNS)\nSi té Servidors DNS a cdmon -> Wildcard + domini principal + alias/multidomini.\nCrear un subdomini/multidomini des de el panell de control del hosting en qüestió.\nSi té Servidor DNS fora de cdmon -> www.domini.gtld + domini.gtld + subdominis específicats + alias/multidomini (amb @ i www).\nConfigurar el registres @ i www del domini per a que apuntin a la IP del allotjament que tingui amb cdmon.\nSubdominis -> El domini principal de l’allotjament, el base, té que resoldre a l’allotjament per poder-li afegir els subdominis.\nEl registre del domini principal (@) ha d'apuntar a la IP del nostre servidor.\nMultidomini -> Només que un dels dominis tingui el Servidor DNS fora de cdmon TOTS seran www.domini.gtld + domini.gtld\nSi un dels dominis apunta fora, haurà de crear el registres www i @ per a que apuntin a la nostre IP, per la resta de dominis associats a l'allotjament.\nCertificat Premium de GeoTrust\nSi vol un certificat Premium, en la mateixa pantalla, ha de prémer en l'opció Sol·licitar un certificat SSL Premium.\nEs desplegarà un llistat amb els diferents certificats que ofereix cdmon i un formulari, en el qual cal emplenar tots els camps per poder realitzar la contractació del certificat.\nSelecciona el certificat SSL que més et convingui, emplena el formulari i prem a Sol·licitar SSL.\n2.-Finalitzar la comanda\nUna vegada introduïdes totes les dades, ha de seguir els passos que ens indica l'assistent per finalitzar la comanda de compra del certificat de seguretat.\nUn cop fet el pagament, l'equip de cdmon realitzarà la instal·lació i contactarà amb tu per correu electrònic per confirmar que el SSL ha estat instal·lat.\nUn cop contractat el certificat, a la mateixa pantalla apareix la següent informació:\nHost del certificat: el subdomini que albergarà el certificat.


Finestres de Sant Boi | Altre lloc Blocat | Xarxa de blocs catalans\nPublicat el 27 gener 2009 per josepmcom\nA partir d’ara em trobaras a: http://finestresdesantboi.cat, si tenieu el meu bloc enllaçat us pregó que tingueu a bé fer el canvi corresponent amb l’adreça del nou bloc.\nMoltes gràcies pels vostres comentaris i pel vostre temps!\nEns trobem a la nova pàgina de Finestres de Sant Boi.\nComentaris tancats a Canvi de bloc\nEntrevista a Jaume Bosch, Alcalde de Sant Boi de LLobregat.\nPublicat el 11 desembre 2008 per josepmcom\nEn les Eleccions Municipals del mes de maig del 2007 el PSC de Sant Boi, amb Jaume Bosch i Pugès com a cap de llista, va aconseguir tretze regidors i majoria absoluta per governar Sant Boi.\nEl nou Alcalde va voler fer un govern ampli oferint a ICV, Esquerra i CiU entrar al Govern Municipal. Aquesta aposta per un govern d’àmplia majoria hauria de fer possible canvis en la manera de governar en favor dels ciutadans de la nostra ciutat.\nDe ben segur hi ha moltes coses que parlar amb un alcalde d’un municipi de més 82.000 habitants, en aquesta entrevista parlem amb l’Alcalde, Jaume Bosch, de la valoració del primer any de govern municipal amb les quatre forces polítiques en el govern, de l’actual crisi que patim, de les mesures econòmiques aprovades pel Govern Central, de com quedaran els grans projectes de ciutat, del finançament municipal tan reclamat per les administracions locals per a poder rebre els diners que s’inverteixen, del pressupost municipal, en fer front a tots els serveis que es donen als ciutadans i no són competència municipal, del Fòrum Empresarial, també ens explica com arribaran als ciutadans el fons de 500 mil euros, aprovat per Ple Municipal, per prevenir possibles contingències socials, de l’aposta per la salut mental comunitària com un dels eixos estratègics del Pla municipal de l’Ajuntament de Sant Boi, i per acabar parlem del seu bloc (clicar aquí).\nAquesta entrevista es va fer a l’Ajuntament de Sant Boi el 2 de desembre de 2008.\nEl meu agraïment a Carlos Cercós (bloc) per la seva ajuda en la realització d’aquesta entrevista.\nPer veure entrevista clicar aquí.\nComentaris tancats a Entrevista a Jaume Bosch, Alcalde de Sant Boi de LLobregat.\nA l’Àrea de Comunicació de l’Ajuntament de Sant Boi cal treure-li la pols.\nPublicat el 13 novembre 2008 per josepmcom\nDesprés del post publicat al bloc del Tinent d’alcalde de l’Ajuntament de Sant Boi, Lluís Pérez, (bloc) qüestionant els mètodes que utilitzen alguns tècnics dels mitjans de comunicació del nostre Ajuntament, em decideixo a presentar les següents questions:\nÉs molt lloable que el Viure Sant Boi publiqui que el santboiana Pau Dorca quedi entre els quinze primers del món en TREC. Segons diu l’article: "El genet santboià Pau Dorca, amb el cavall Centauro, ha estat el quinzè en el campionat del món de TREC, celebrat a França. Aquesta modalitat es basa en habilitats d’excursionisme a cavall. Dorca formava part de la selecció espanyola, sisena del món per equips".\nMitjançant correu electrònic enviat a tècnics dels mitjans de comunicació de Sant Boi, amb copia a d’altres persones del nostre Ajuntament, es va comunicar que Xarxa Santboiana va quedar entre els vint-i-cinc blocs que optaven als Premis Blocs Catalunya. Per a ser més exactes de la categoria de Tic vam quedar entre els cinc finalistes. Tot un èxit!.\nSembla ser que aquesta no era una notícia digna de sortir en el Viure Sant Boi de la nostra ciutat, perquè aquestes coses els i les sàvies del nostre Ajuntament les aconsegueixen cada dia sense moure’s de la cadira.\nEn el mateix correu electrònic els hi proposàvem crear un espai en el Viure Sant Boi parlant dels blocs, un espai que es podria dir diguem-ne per exemple: “El racó del blocaire”, per contribuir amb un nou espai a lluitar contra la fractura digital que patim, per cert sembla ser que finalment existeix un retràs amb altres països de la Comunitat Europea, pel que fa a noves tecnologies de la informació i comunicació (TIC). A data d’avui ningú ha contestat al correu abans esmentat. Mala praxi?\nEm fa ràbia que altres pobles de la comarca tinguin una col·laboració més directa amb la societat civil com és el cas de Sant Feliu, podeu veure aquestes web: http://santfeliu.net/ i http://sfol.blogspot.com/ , estic convençut que a Sant Boi ho podem fer millor, molt millor.\nSincerament crec que cal treure la pols de tot allò que no deixa avançar i fer possible que Ajuntament i ciutadans treballin junts per a no malgastar el temps pel be de tots, que molta falta ens fa!\nCinc preguntes, cinc respostes amb Joan Puig guanyador del premi Societat dels Premis Blocs Catalunya\nPublicat el 8 novembre 2008 per josepmcom\nJoan Puig i Malet, veí del Prat de Llobregat, defineix el seu bloc com: “Bloc amateur sobre lexicografia catalana i altres lletraferidures”, creu que l’enorme diversitat del món blocaire és absolutament inclassificable, i afirma que “Els límits del seu llenguatge signifiquen els límits del seu món”. Amb el seu bloc: “Gazophylacium ” va guanyar el Premi de Societat de la 1a. edició dels Premis Blocs Catalunya.\nJuntament amb Marc Cortès, David Gálvez i Víctor Pàmies són els autors del bloc “Díccítíonarí\nAquesta entrevista es va fer a Cal Ninyo el 30 d’octubre de 2008.\nPer veure el vídeo de la entrevista cliqueu aquí.\nComentaris tancats a Cinc preguntes, cinc respostes amb Joan Puig guanyador del premi Societat dels Premis Blocs Catalunya\nCinc preguntes, cinc respostes amb Josep Maria Roca – Sagrat Cor Vedruna\nPublicat el 22 octubre 2008 per josepmcom\nEl col·legi Sagrat Cor-Vedruna és una entitat dedicada a l’ensenyament arrelada a Sant Boi des del 1882. És una de les escoles més antiga que hi ha actualment al poble. Va acollir, poc després de la seva inauguració, tota la població escolar femenina. Oberta als nous canvis i amb voluntat manifesta de servir, va començar a admetre alumnat masculí pels voltants de 1920. Pàgina web de l’escola (aquí)\nEl representant de la titularitat és en Josep Maria Roca.\nAquesta entrevista es va fer el 15 d’octubre de 2008\nPodeu veure el vídeo clicant (aquí)\nComentaris tancats a Cinc preguntes, cinc respostes amb Josep Maria Roca – Sagrat Cor Vedruna\nCinc preguntes, cinc respostes amb Jordi Casals, President del F.C. Santboià\nPublicat el 16 octubre 2008 per josepmcom\nEl Futbol Club Santboià va ser fundat l’any 1908 per un grup d’amics, entre ells Joan Baptista Milà i Rebull -qui seria el primer president. Els inicis del club, després del seu peregrinatge per diferents camps, van ser fulgurants. Quan es va crear el Campionat del Baix Llobregat al 1915, el Santboià va ser l’absolut dominador, guanyant tots els campionats fins el 1922. L’actual President del club és en Jordi Casals.\nPàgina web del F.C. Santboià(aquí )\nPodeu veure l’entrevista clicant (aquí)\nComentaris tancats a Cinc preguntes, cinc respostes amb Jordi Casals, President del F.C. Santboià\nÚltimes entrevistes de Cinc preguntes, cinc respostes\nPublicat el 13 octubre 2008 per josepmcom\n7 d’octubre de 2008 – Entrevista a Lluís Pérez, Cap de llista per ICV en les passades Eleccions Municipals. Per nomenament d’Alcaldia és el 5è tinent d’alcalde, Regidor delegat d’Educació i Civisme.Podeu veure el vídeo de la entrevista (aquí)\nComentaris:Post publicat en el Quadern Municipal d’en Lluís Pérez (aquí)\n2 d’octubre de 2008 – Entrevista a Maria Antònia Barragán (PSC) és la 4a. Tinenta d’Alcalde de l’Ajuntament de Sant Boi.\nResponsable de la Direcció i Coordinació de l’Àrea de Serveis generals, Presidenta del Consell de Barri de Cooperativa – Molí Nou i recentment ha estat nomenada Regidora d’Esports.Podeu veure el vídeo de la entrevista (aquí)\nNota: Per problemes de gravació la primera part d’aquest vídeo s’ha hagut de fer de nou.\nComentaris tancats a Últimes entrevistes de Cinc preguntes, cinc respostes\nXarxa Santboiana ha quedat entre els 25 blocs que opten al Premis Blocs Catalunya.\nPublicat el 7 octubre 2008 per josepmcom\nXarxa Santboiana ha quedat entre els 25 blocs que opten al Premis Blocs Catalunya. La notícia ha estat publicada a la pàgina web de Premis Blocs Catalunya. Podeu veure els resultats (aquí )\nTambé podeu veure la notícia en la pàgina web de TV3 (aquí ).\nSigui quin sigui el resultat final, quedar entre els 25 primers és tot un èxit, l’equip de la xarxa entén que aquest és un bon resultat i el que volem compartir amb tots els blocaires de Xarxa Santboiana ja que sou vosaltres els qui feu que dia a dia aquesta weblog continuí endavant i tingui el seu sentit de ser. Moltes gràcies i moltes felicitats a tots per l’èxit obtingut!!!!!!.\nL’equip de Xarxa Santboiana.\nCinc preguntes, cinc respostes amb Paco Vera, President de la Unión Extremeña de Sant Boi\nPublicat el 1 octubre 2008 per josepmcom\nPodeu veure el vídeo a: Blip.tv de Finestres de Sant Boi clicant aquí.\nComentaris tancats a Cinc preguntes, cinc respostes amb Paco Vera, President de la Unión Extremeña de Sant Boi\nCinc preguntes, cinc respostes amb Carles Dalmau, Síndic Municipal de Greuges de Sant Boi\nPublicat el 26 setembre 2008 per josepmcom\nComentaris tancats a Cinc preguntes, cinc respostes amb Carles Dalmau, Síndic Municipal de Greuges de Sant Boi\nmaxstar1900 en El grup Consum arriba a una quota de participació del 5% en el mercat català.\nhosting catalunya en L’olla està bullint i a punt de vessar-se.\nwowgold en A l’Àrea de Comunicació de l’Ajuntament de Sant Boi cal treure-li la pols.\nXavier Sánchez en Xarxa Santboiana ha quedat entre els 25 blocs que opten al Premis Blocs Catalunya.\npurchase valium overnight delivery en Sant Boi vol recuperar el “dia de l’arbre”.


Pintar Vellut - Colorado. Djeco - Stoksdidactic\nCaracterístiques de Pintar Vellut - Colorado\nA Colorado hi ha molt per descobrir i per gaudir. Es tracta d'una gran làmina de 126 cm de llarg que podràs pintar amb els teus retoladors i llaps de colors. Aquesta làmina té diferents zones fetes amb vellut negre. Així, quan surtis de l'espai que vulguis pintar no quedarà malament, ja que no podràs pintar el vellut. Aprendre a pintar ara és molt més fàcil gràcies als contorns de vellut que ajuden a no sortir. A més, les il·lustracions són de diferents alegres i simpàtics animalets, així que t'assegurem un resultat impressionant que segur que t'enamorarà.\nJocs de Manualitats i Plàstica , Objectes per Decorar , Expressió Plàstica , Joguines , Joguines per Edats , 3 a 6 anys ,


06.05.2020 · Neix el mercat de contactes per a la recuperació econòmica de les empreses del Penedès i el Garraf - FEGP\nLa Federació Empresarial del Gran Penedès posa en marxa el projecte Aquí d’aquí amb una àmplia campanya de comunicació. El projecte gira entorn d’una plataforma online gestionada, que permet posar en valor el coneixement de les empreses, les seves ofertes i les seves demandes.\nVilanova i la Geltrú, 05 de maig de 2020. – La FEGP, la Federació Empresarial del Gran Penedès, des de la seva sectorial d’innovació, inicia un projecte de coneixement entre les empreses de les comarques del Penedès i el Garraf. El projecte vol visualitzar i posar en valor el know-how de les empreses i els professionals del territori i crear vincles comercials per ajudar a la recuperació econòmica.\nEs tracta d’una plataforma online, amb uns formularis molt senzills que permeten a les empreses introduir serveis i productes, i alhora fer una demanda de necessitats específiques. Les informacions aniran creuades per personal tècnic de la federació i donaran resposta immediata a les demandes. El contacte directe amb les empreses permet posar en valor aquest coneixement i cercar la millor solució.


LA MÚSICA FRANCESA DEL SEGON IMPERI A LA BELLE ÉPOQUE. AMB JOAN VIVES\nUbicada entre dues grans potències musicals com Alemanya i Itàlia, França durant el segle XIX no sembla haver tingut una escola pròpia. És cert que tampoc hi va ajudar el fet que per la seva capital, París, nucli polaritzador de tota l’activitat creativa, hi van buscar l’èxit la majoria dels grans genis europeus del moment. No tots amb la mateixa sort. París ha estat, indiscutiblement, una de les capitals musicals d’Europa. Però, ha existit veritablement una escola francesa de compositors? Donar resposta a aquesta qüestió esdevindrà el fil conductor del present cicle i del proper.\nDilluns, 3 de maig de 2021. El segon imperi: La música en els temps de Napoleó III\nDesprés de la revolta de 1848, l’anomenat Segon imperi, sota el règim de Napoleó III, va veure com la capital francesa consolidava la seva capacitat de punt de trobada de tota l’Europa musical. Entre les operetes d’Offenbach i les òperes de Gounod, els compositors s’aniran polaritzant al voltant de dos focus: el tradicionalista de Saint-Saëns i Bizet i la incipient versió francesa del postromanticisme alemany.\nDilluns, 10 de maig de 2021. Claude Debussy, el so de l’impressionisme\nGran clàssic de la belle époque i antic deixeble d’una alumna de Chopin, Claude Debussy va sorgir enmig de l’Europa sacsejada musicalment per Richard Wagner. La guerra franco-prussiana de 1870, va esdevenir l’embrió del profund canvi de l’expressió artística en el sentit més ampli. Mentre els joves pintors porten el realisme pictòric naturalista a l’extrem desdibuixat de línies de la impressió, els escriptors despullen el realisme naturalista reduint-lo a la seva essència espiritual gairebé onírica, el simbolisme. En aquest context Debussy va ser plenament capaç de convertir la seva personalitat independent en un estil amb el que va convertir la música en perfum, insinuant melodies construïdes sobre harmonies etèries i sentenciant d’aquesta manera, entre cafès bohemis i teatres de vodevil, la veritable entrada de la música al segle XX.\nDilluns, 17 de maig de 2021. Igor Stravinsky, 50 aniversari\nEl dia 6 d’abril de 1971, moria a Nova York el compositor Igor Stravinski. D’origen rus i cosmopolita, va tenir la nacionalitat francesa i finalment la nordamericana. Després de Debussy, va esdevenir un dels artistes més influents de la música del segle XX i un dels referents més carismàtics de la primera meitat del s. XX, juntament amb Arnold Schönberg. Artista polièdric, sorgirà de l’aula de Rimski-Korsakov, evolucionarà cap al neoclassicisme -sintetitzant influències diverses des de la música del s. XVIII al jazz-, per acabar als darrers temps emprant tècniques dodecafòniques. El ballet “La consagració de la primavera” esdevé tot un símbol de la seva personalitat.\nPer conferència soci: 10€\nPer conferència no soci: 15€\nCurs complet: Socis: 30€ / no socis: 45€


Crisi d'identitat? (Maria Cucurull)\nRecorrent els carrers cèntrics del país, en un dissabte qualsevol, la llengua que predomina arreu és el castellà\n3 min. 24/02/2019 23:25\nDissabte a la tarda passejava per l'avinguda Carlemany i vaig veure una promoció escrita en castellà al vidre de l'aparador d'una botiga de cosmètics. No era una publicitat feta en vinil, ni una pancarta atractiva, d'acord que era un escrit matusser que semblava improvisat en retolador, però escrit en una sola llengua i en cap cas la catalana. Vaig passar pel Saló del videojoc i tots els nois que duien una samarreta de l'organització on deia 'staff' s'adreçaven a la canalla en castellà. A l'hora de dinar, vam menjar en un restaurant molt concorregut de l'eix comercial The Shopping Mile i cap cambrer se'ns va adreçar en la llengua del país. I això és només l'exemple d'un dissabte qualsevol.\nEm direu que estic fent demagògia. Perquè és clar, en el sector de la bellesa, la moda, els cosmètics, ja se sap, el castellà és la llengua que preval. Igual que en l'àmbit dels videojocs, perquè gairebé no en trobarem cap en català. I en el sector de la restauració passa el mateix, per anar ràpid, millor que sigui en castellà perquè hi ha turistes i... ves, encara que els turistes siguin catalans, en castellà tot és més pràctic. Tot plegat, fal·làcies. El que és un fet és que el català retrocedeix de tots els àmbits, de tots. Fins i tot d'aquells sectors on tradicionalment el català tenia més presència. L'altre dia vaig trucar a consultes externes de l'hospital Nostra Senyora de Meritxell i també em van atendre en castellà, igual que el metge que em va visitar.\nEl problema va més enllà de si fa més 'pro' dur una samarreta on digui 'staff' o si l'eix comercial es diu The Shopping Mile. El problema rau en el dia a dia, ara ja no és que no puguem viure plenament en català, ara el que passa és que el català queda relegat a un segon pla. Al gimnàs em fan la classe en castellà i al súper també m'atenen en castellà... Obro l'agenda que per Nadal em van regalar en una famosa perfumera d'aquest país i, a més de trobar la llengua castellana en primer lloc –per davant del català, evidentment–, em trobo que dimarts vinent és 'mardi gras' i enlloc hi diu 'dijous gras'. Tampoc hi trobo 'Sant Antoni', en canvi s'hi assenyala 'Sant Valentí'. Què està passant? On és la cultura pròpia, on és la llengua? Podem fer com si no passés res, bé, és el que estem fent. Perquè potser a la societat andorrana realment no li interessa que es preservi la llengua i la cultura pròpies, però si és així, on queda la identitat del país?


Més de vint?\nGuillem Frontera | 08 febrer 2004\nUn no sap mai si aquestes coses funcionaran o no, però sempre resulta estimulant que sorgeixin iniciatives com la d'aquests vint directors de cine espanyols que s'han embarcat en la producció d'una pel·lícula al metratge de la qual aportaran tres minuts cadascú. Si no altres propietats, aquest projecte té la de mitigar els mals socials derivats de l'oblit a què el món dit de l'audiovisual manté la realitat o les realitats del país. La imatge té un compromís amb la realitat que és deutor de la seva mateixa existència. Però darrerament aquest compromís no ha estat en quasi cap ordre de prioritats, ans el contrari: el gruix de les imatges que circulen en la nostra societat ho fan amb l'objectiu d'impossibilitar l'accés dels ciutadans a la realitat, per evitar així que puguin bastir opinions pròpies i fonamentades sobre els fets. S'ha deteriorat sensiblement la capacitat de formar-se un judici de les coses, la capacitat d'opinar a partir de fets i no de les doctrines oficials o paraoficials. És greu, perquè aquesta capacitat es debilita fins a l'anorèxia si no s'exerceix amb regularitat. És menester, a més, expressar les opinions, contrastar-les, perquè, si no, arriba que ja ni ens formam opinió sobre les coses que ens passen a nosaltres o que afecten el nostre veïnat. Una societat sense idees, sense opinions, sense ciutadans amb personalitat autònoma, és una societat vulnerable al primer embat de la demagògia, una societat resignada a la mentida. Aquests directors de cine han detectat l'anèmia del pensament comú sobre els fets que transformen poc o molt les nostres vides, i s'han decidit a posar al nostre abast unes lents que ens ajudin a veure-hi una mica més clar, o, si més no, a disposar d'altres visions. Cadascun d'ells ens dirà en tres minuts què i per què creu que un o altre aspecte de la vida s'ha degradat, en contra del missatge oficial d'eclosió apoteòsica de totes les benaurances. La iniciativa revela el neguit d'una part de la societat davant l'assumpció creixent d'un esperit de derrota inevitable, de renúncia a veure créixer els valors de la democràcia, d'acatament de les seves limitacions. Veurem aquest llargmetratge, algun dia? El difondran les televisions en hores de màxima audiència? I, si això no és possible, ens en queixarem? I a qui, per cert? Bé, si algú vol afegir més preguntes o té algunes respostes, senyal que ja som més de vint.


Caràcters Teatre porta els contes de Txèkhov a l’escenari de l’Aurora - La Veu de l'Anoia\nCaràcters Teatre porta els contes de Txèkhov a l’escenari de l’Aurora\nEl Cicle de Teatre Amateur de l’Anoia torna aquest cap de setmana al Teatre de l’Aurora i ho fa amb Caràcters de Txèkhov, a càrrec de la companyia igualadina Caràcters Teatre. El dramaturg rus Anton Txèkhov, autor de cèlebres obres teatrals com Oncle Vània, La Gavina, Les tres germanes o L’hort dels cirerers, entre d’altres, també va deixar un gran llegat narratiu, amb relats i contes extraordinaris. Neil Simon va adaptar algunes d’aquestes peces a El bon doctor, que ha esdevingut la base d’aquesta interessant proposta que presenta Caràcters Teatre aquest cap de setmana a la sala independent igualadina. A Caràcters de Txèkhov veurem, tal i com ens expliquen els membres de la companyia, “un tastet dels molts relats que va escriure Txèkhov en els quals els personatges, les seves maneres de fer i de sentir són els principals protagonistes. Tot plegat combinat amb anècdotes que tenen a veure amb la vida del metge i dramaturg rus. La música hi juga un paper clau i ha estat especialment creada per la funció”. A Caràcters de Txèkhov la companyia igualadina ret un homenatge a l’escriptor rus i a la seva obra. “Ens van caure a les mans uns textos de l’autor en un bon moment, els vam llegir i compartir, observant ràpidament les àmplies possibilitats d’interpretació. L’emoció ja estava servida… “ expliquen els actors de Caràcters Teatre, que han estat treballant els textos de Txèkhov durant dos anys, amb un exhaustiu treball de recerca i documentació. En aquest sentit, els membres expliquen que “ens va resultar imprescindible situar l’autor en el seu context històric, per entendre com es vivia a Rússia en aquells temps i el per què dels seus personatges i les situacions que es donaven. De mica en mica i gairebé com per sorpresa, descobríem curiositats i jugàvem a interpretar-les tot incloent-les al nostre espectacle”. Caràcters Teatre són Ivet Domínguez, Maria Roca i Albert Latorre. La música, composta expressament per a l’obra, és signada per Adrià Garcia. Funcions Les representacions de Caràcters de Txèkhov es faran el dissabte 6 a les 22 h. i el diumenge 7 de juliol a les 19 h. Les entrades (10 € i 8 € amb els descomptes habituals) es poden adquirir de manera anticipada per Internet a la web del Teatre de l’Aurora i també a la taquilla del teatre (a la plaça de Cal Font) una hora abans de cada funció. També es poden reservar prèviament trucant al 93 805 00 75 exclusivament els dimecres i els dijous de 18 a 20 h. Més informació a www.teatreaurora.cat. Més propostes del Cicle de Teatre Amateur de l’Anoia El Cicle de Teatre Amateur de l’Anoia es clourà el 13 i 14 de juliol amb la posada en escena de la comèdia Pel davant i pel darrera, de la companyia La brillante, de Castellolí. Ja podeu comprar les vostres entrades a www.teatreaurora.cat\nArticle anteriorFarts de porqueria – Pere Prat\nPròxim articleEls veïns de la Pineda viuran aquest cap de setmana la seva Festa Major


Ercros presenta aquest dimarts l’ERO que suposarà l’acomiadament de 28 treballadors de Tarragona i 51 de Flix - Tottarragona.cat :: Diari digital independent d'informació i d'opinió de Tarragona\nErcros presenta aquest dimarts l’ERO que suposarà l’acomiadament de 28 treballadors de Tarragona i 51 de Flix\nEls sindicats es refermen en rebutjar el tancament de centres productius i les mesures traumàtiques que afectin als treballadors i anuncien mobilitzacions més “contundents”\nSegons informen els sindicats, després de la reunió mantinguda aquest dilluns entre els comitès d’Ercros i la direcció, aquesta ha notificat que tenen previst presentar aquest dimarts l’Expedient de Regulació davant la Direcció General de Treball a Madrid.\nL’empresa ha fet entrega als sindicats de la documentació que acompanya l’expedient i que coincideix amb el pla d’ajust que va presentar el passat 23 d’abril i que suposa l’acomiadament de 28 persones a la fàbrica de Tarragona i de 51 a la de Flix a banda dels que es produiran a la resta de l’Estat, en total 271 persones es quedaran sense feina.\nEls comitès d’empresa han acordat amb Ercros que el període de consultes s’iniciï el proper 4 de juny, amb la finalitat de poder estudiar la documentació entregada. Tot i això, els sindicats reiteren el seu rebuig a les mesures propostes. Tal com expressen en el comunicat, “no acceptarem el tancament de centres productius ni mesures traumàtiques que afectin als treballadors”.\nCom a resposta a aquest plantejament, els sindicats han convocat una concentració unitària a les portes de tots els centres de treball afectats al finalitzar la jornada ordinària del proper dimecres 3 de juny. En funció del resultat de la reunió amb l’empresa del dia 4 de juny, es programaran altres mesures de major contundència a les realitzades fins el moment.\nEls treballadors de Thyssen convoquen un dia de vaga\nD’altra banda, l’empresa ThyssenKrupp Xervon, SAU, amb seu a Tarragona, dedicada al lloguer, muntatge i desmuntatge de bastides, va presentar un expedient de regulació d’ocupació al Departament de Treball, que afecta 44 extincions de treballadors i 10 suspensions de contractes durant sis mesos en un any. Després de diversos intents de negociació, el comitè d’empresa, format exclusivament per CCOO, ha decidit convocar una jornada de vaga per aquest dimecres 27 de maig. Així, a les 9 del matí, els treballadors es concentraran a la porta d’entrada de l’empresa, situada al carrer Sofre, 18, del polígon industrial Riu Clar, Tarragona.\nRedacció TT - 26/05/2009 - 10:52h


Què fem – DUNA educació som una empresa especialitzada en la creació, gestió, desenvolupament, dinamització i avaluació d'accions educatives, socials i culturals.\nEscoltem per saber quines són les teves necessitats i els teus dubtes. Fent-nos partícips de les teves inquietuds, podrem treballar de manera eficient i dirigir les nostres energies a la personalització de la teva idea.\nConstruïm una proposta a mida aportant experiència, creativitat, innovació i lideratge transversalment. Tenint en compte les tendències socials, les necessitats d’entorn, el llenguatge i la inclusió.\nFem realitat el projecte. Ens ocupem de tot el que sigui necessari. Volem que vegis les teves motivacions fetes realitat en un projecte que serà l’eina per transmetre els valors que caracteritzen la teva empresa i/o entitat.\nInformem de manera ràpida i precisa, durant tot el procés. Creiem en la importància del feedback per poder modificar, millorar o continuar amb la nostra labor. Fent de la metodologia agile el nostre dia a dia.\nT’acompanyem, analitzem els factors i aspectes característics de l’entitat.\nEscoltem les teves necessitats per realitzar una proposta a mida i assessorar-vos en funció dels vostres interessos.\nValorem l’impacte i la formació.\nAcompanyament – Assessorament – Impacte – Formació\nDissenyem metes i objectius. Construïm propostes personalitzades. creem contingut i materials, tot aportant experiència i creativitat. Ens mou l’actualitat i creiem en aquesta com a factor principal per oferir innovació.\nCom ho aconseguim? amb informació i reciclatge constant.\nExperiència – Continguts – Disseny – Materials\nUn projecte s’elabora amb l’objectiu de crear un resultat concret, per transmetre valors i coneixements determinats al nostre entorn. Partint de la idea, desenvolupem i gestionem tot el projecte, fent un seguiment durant el seu procés, avaluant-lo i dinamitzant-lo si és necessari.\nIdea – Gestió – Avaluació – Dinamització


LA GRAN ESCALA URBANA.(5) | Notices from nowhere\n← PROPOSTA DE PETIT RESTAURANT.\nASSAIG D’EXPLICACIÓ DE PETIT LOFT (1) →\nLA GRAN ESCALA URBANA.(5)\nPublicat el 6 d'agost de 2008 per josepblesa\nPitgeu sobre el nom i veureu el vídeo CommerzBank de Frankfurt de Sir Norman Foster.\nEn tota aquesta branca de l’arquitectura urbana existeix un pòsit que cala fàcilment en la pressa de posició – antigratacels- del comú de la gent i que, si més no, caldria posar en quarentena. Debatre’n sobre dades generals i d’abast mundial, per a després aplicar al cas per cas, ço és, a cada ciutat. No deixa de ser sorprenent que els màxims adalils europeus de la causa del Moviment Modern, com ara, Pevsner ( An outline of European Architecture. Traduïda com a Iniciació a l’arquitectura) sols en la darrera revisió en fa incidència, G. Giedion (Temps, Espai i Arquitectura) i B. Zevi (Història de l’arquitectura moderna) passaren de puntetes i sense parar gairebé esment en la Chicago’s School, sols atribuint-li un cert relleu tecnològic. És contradictori que precisament el Moviment Modern que anomenem des de fa unes dècades, fóra batejat originàriament a Estats Units com a International Style per P. Johnson i R. Hitchcock.\nSintèticament us expose alguns arguments contra els gratacels us convide a passar al ” Vull llegir més..“\nArgument en contra 1: tipologia americana, no europea?\nUna de les argumentacions més usades des de posicions pressumptament “progressistes” ha estat l’aprofundiment ideològic i polític en l’antiamericanisme europeu. Els historiadors de l’època heròica del Moviement Modern tingueren que fer no poques amputacions a la realitat existent, per a donar a entendre que allò era un un moviment ex novo. Pensem en el Wendingen i tots els modernismes, l’Art Déco, etc. En aquest context i ja recentment sorprèn que A. Cirici atribuïsca a l’art Déco, com a un remake o versió, paral·lela, americà al Moviment Modern. Com a tret a peu de pàgina val a dir que la València dels anys 1925 al 1936 no s’entèn sense ell. La ciutat de València és Déco-racionalista.\nPoca gent recorda l’esbòs, fet a carbonet, de Mies van der Rohe per a un gratacel d’oficines a la Friedrichstrasse de Berlín en 1919.\nNi del gratacels de vidre ideat pel mateix Mies en 1922.\nNi d’Ivan Leònidov. Per no importar a la memòria alguna ideació de El Lissitzky.\nFins i tot corre una llegenda urbana que l’esbòs d’Antoni Gaudí per a un hotel, realment es tractava del seu esbòs per al concurs de la seu del Chicago Tribune de 1922. Fins it ot podem ser maliciosos i creure que és font d’inspiració de la recent Torre Agbar d’en Jean Nouvel.\nArgument en contra 2. antiecològic.\nAmb els seus jardins panoràmics i llurs innovadors concepte d’energia, el Commerz-bank de Norman Foster a Frankfurt s’ha obert hàbilment amb una capa “verda”. Com a resultat gaudeix d’una reputació de gratacel segur des del punt de vista mediambiental, tot i que hom sap que a partir de 50 plantes d’alçada la relació entre la superfície d’oficines i els ascensors no resulta econòmica, i que les estructures de més de 20 no siguen respectuoses realment amb el medi ambient –a més de que molts usuaris es veuen sotmesos a una pressió psicològica. Al mateix temps, àdhuc,a Nova York, grups ecologistes pressionen per a que construïsquen nous gratacels a centre de Manhattan per a evitar la contaminació, de l’aire, produïda pel trànsit dels desplaçament dels treballadors després de la extraditar llurs empreses defora de la ciutat. És contradictori això, doncs, als anys ’70 les torres altes tenien molt mala premsa degut a la crisi del petroli i les prediccions del Club de Roma sobre el “límit del creixement” plantes. L’ecologia i l’urbanisme no són dissociables, sinó infantilment, si veiem Manhattan hom pot veure-hi que es tracta d’una àrea que gaudeix d’un bon transport – el millor que cap altra ciutat del món. Des d’aquesta perspectiva, la densitat urbana, hom pot visualitzar com a una resposta a l’expansió suburbana incontrolada.\nArgument en contra 3. antiurbà.\nEl gratacels es considera sovint un objecte antiurbà que no respon al seu entorn. Segons el sociòleg italià Marco d’Eramo, els edificis de gran alçada rebutgen la ciutat com a lloc de contacte social, en ser ciutats independents organitzades autònomament amb dret propi. Manta vegada, la creació d’espai públic en forma de places, vestíbuls o zones en la planta baixa és un enginyós mode d’ocultar el seu caràcter independent. Altrament, àdhuc la provisió d’instal·lacions banals com ara restaurants, terrasses panoràmiques a la coberta pot assegurar una sensació d’acceptació prou diferent.\nEn 1891, Louis H. Sullivan posà l’accent sobre la necessitat de gestionar apropiadament la relació entre les torres i la ciutat; de fet, els gratacels poden estar en harmonia amb el seu entorn únicament quan la política d’ordenació urbana assegura als veïnats que no dificulten el seu bon funcionament. Pot concloure-s’hi, per consegüent, que l’anti-urbanisme és un estigma que hom pot relativitzar, depenent de com i on es projecten i construïsquen les torres.\nArgument en contra 4: Simbòlicament mal emprat.\nEn qualsevol anàlisi sobre aquest tema cal tindre en compte el benefici estètic posat en valor i la importància simbòlica dels gratacels. En aquesta història dels gratacels, el tipus ha estat una entitat purament comercial, per suposat. El volum exerceix el paper primordial al respecte, i totes les coses grans tendeixen a desenvolupar-se amb una vida pròpia. Si hom veu un edifici qualsevol com a obra d’art pura, el veredicte dependrà de les seues proporcions correctes en relació amb l’entorn; i a primer colp de vista, les proporcions semblaran desequilibrades. Aquesta prevenció compta amb dues reserves prèvies ben diferents d’un costat, a nivell de planta baixa, on s’encadella l’espai intern i l’extern, és on es veu la validesa o no del concepte de l’edificació de gran alçada. En aquest punt, la transició, cal que siga atractiva i revelar la diversitat interna de l’edifici –en la mesura en què existisca. Per un altre costa, l’acusació de que el gratacels destrueix tot sentit de la proporció es basa en antics ressentiments. Un argument en contra, advoca per les qualitats democràtiques del gratacels, com a expressió de la voluntat i autoafirmació humanes. En aquesta conjunció de presència mítica i càlcul econòmic, d’amenaça atàvica i alta tecnologia irrebatible, les torres d’edificis conjuren sensacions contraposades. Els raonaments en contra dels gratacels mai no són incorrectes, tot i que força relatius. Amb una major sensibilitat envers l’espai i el medi ambient, l’acceptació pública dels projectes futurs d’edificis de gran alçada dependrà, en bona mesura, de llur sostenibilitat social i mediambiental. Endemés dels problemes psicològics, cal de tindre-hi en compte factors anti, com ara, els d’enormes costos d’energia que concorren en la construcció de gratacels. Realment és, des de les darreres dues dècades ençà, quan comença a capgirar-se aquesta tendència. Ada Louise Huxtable subtitula el seu llibre de capçalera The Tall Building Artiscally Reconsidered (A la recerca d’un estil). 1982.\n29.05.2020 | 00:38\nBargalló descarta fer educació híbrida a primària el proper curs


Els cent últims dofins de Maui, a punt de desaparèixer a Nova Zelanda\nAquests cetacis són els més petits del món i estan inclosos a la llista vermella de l'ONU\nEFE Sydney Actualitzada el 10/02/2012 10:47\nEls últims cent dofins de Maui, els més petits d'aquesta espècie marina, estan a punt de morir a causa de l'activitat pesquera a l'illa Nord de Nova Zelanda, el seu únic hàbitat natural en tot el planeta.\nEl dofí de Maui està inclòs en la llista vermella de l'ONU de les espècies en perill crític d'extinció i es calcula que podrien desaparèixer en poques dècades si no s'adopten mesures urgents.\n"No ens podem permetre cometre errors. Hem d'acabar amb totes les amenaces al seu hàbitat perquè la població s'estabilitzi i es recuperi", ha declarat la directora del programa marí del Fons Mundial per la Naturalesa (WWF), Rebecca Bird.\nEncara que el seu depredador natural és el tauró, el gran enemic del dofí de Maui és l'ésser humà, que gairebé n'ha eliminat la població per la pesca, la mineria, el desenvolupament costaner, la contaminació i el canvi climàtic, entre altres factors.\nRetirada de xarxes\nTot i això, la principal causa de mort són les xarxes dels pescadors, ja que s'hi queden atrapats i no poden emergir a la superfície per respirar.\nLes cries, que tenen la mida d'un gat, moren per les ferides que els causen les hèlixs dels vaixells.\nPer tot això, els ecologistes volen que es retirin les xarxes de pesca de l'hàbitat del dofí de Maui, encara que Bird emfasitza que la seva organització no exigeix als pescadors que posin fi a la seva activitat, sinó que canviïn els mètodes de pesca.\nEl dofí de Maui, anomenat pels maoris 'tutumairekurai' [habitant del mar], està considerat rar pels experts perquè n'hi ha pocs i perquè són els més petits dins de la família dels dofins marins. Aquests cetacis arriben a mesurar 1,4 metres de longitud, tenen una aleta arrodonida el musell curt, i presenta marques semblants a la dels óssos pandes, com "una màscara negra", descriu Bird.\nLa seva esperança de vida és de vint anys i assoleixen la maduresa sexual a partir dels set. El dofí de Maui és una subespècie del dofí d'Héctor, que habita prop de l'illa Sud neozelandesa i de la qual es creu que ha estat aïllada milers d'anys fins a diferenciar-se'n genèticament i físicament.\nEl nom d'aquest animal prové d'una llegenda sobre el déu maori Maui, que va pescar un poderós peix des de l'illa Sud, que era la seva canoa. En morir, el peix es va convertir en terra i va néixer l'actual illa Nord de Nova Zelanda, on l'extrem sud representa el cap i la ciutat de Wellington, la capital neozelandesa, la boca. Els maoris creuen que en morir, els esperits dels humans es transformen en 'tutumairekurai'.


MeteoTossa: de setembre 2008\nPublicat per meteotossa a 5:26 2 comentaris:\nL’entrada d’una massa freda, amb altes humitats en diferents nivells de la troposfera i una lleugera entrada de vents humits en superfície, originarà l’aparició de precipitacions en molts sectors del nord-est on fins ara la pluja no ha fet acte de presència aquests darrers dies de temporal en molts sectors del llevant espanyol. A més, les temperatures baixarien lleugerament i la neu apareixerà per sobre dels 2000 metres..\nPer avui divendres, s’espera un dia variable amb creixement de nuvolades que donarien ruixats i alguna tempesta forta en punts del nord-est desplaçant-se cap al nord de Barcelona i la Costa Brava. Localment podrien acumular quantitats moderades i ser d’una certa intensitat. Per la zona de Lleida el dia estarà poc ennuvolat.\nA partir de mitja tarda i durant la nit de divendres a dissabte, es podrien reactivar pel nord-est les precipitacions i es desplaçarien cap al sud del principat on serien més persistents. És probable que les precipitacions de matinada siguin intenses en alguns punts i amb fort aparell elèctric just quan l’aire fred s’escoli pel nord-est. S’haurà d’anar seguint molt de prop.\nDe cara a dissabte, les precipitacions es centrarien en tota la meitat sud, que podrien acumular quantitats abundants\nModel HIRLAM. Temperatura a 5500 metres d'alçada (500hPa) per a la matinada de dissabte (6 hores), on s'aprecia l'entrada d'aire fred (-20ºC) pel nord-est Peninsular\nModel HIRLAM. Humitat esperada a 700 hPa (3000 metres d'alçada).\nPublicat per meteotossa a 7:27 1 comentari:\nAquests darrers dies, em estat anunciant l’arribada de pluges importants que podrien arribar a la nostra localitat.\nFinalment, tot i que les pluges si que han caigut de forma important en molts punts, a casa nostra no em vist, fins ara, ni una gota. I dic fins ara, perquè la situació d’inestabilitat continuarà tot el que queda de setmana, tot i que a la nostra vila, d’aigua més aviat en caurà poqueta, almenys vist des d’avui. Tot i que alguns models continuen marcant pluges a Tossa, la ubicació final de la inestabilitat ens portarà molts núvols i alguna precipitació dispersa a primeres hores del matí i durant la tarda i matinada de dimecres. En fi, nosaltres, ara per ara, traurem molt poca rendibilitat a aquesta situació. Fins i tot, entrarà tramuntana agregalada amb algun cop moderat, que mantindrà una sensació de fredor un xic acusada i podria donar lloc a alguna clariana tranistòria. El temps de platja ha dit adéu.\nLa culpa de tot plegat, ho té la baixa que dies enrere es trobava enfront de les costes portugueses, que ha anat allargant el seu radi d’acció per tota la península creant una petita baixa enfront la costa valenciana. A la vegada, s’ha creat una àrea d’inestabilitat que correspon a la influència del recorregut de la baixa atlàntica, que es quedarà estancada, basculant de sud a nord i donant lloc a precipitacions en diferent punts de la conca mediterrània, en principi concentrades en la Comunitat Valenciana i sud de la Catalana. Aquesta situació continuarà fins a finals de setmana.\nAquestes situacions d’inestabilitat mediterrània són com jugar a la loteria. Les basculacions que realitzen les baixes sobre el nostre mar, juguen moltes males passades per fer les prediccions, potser pot sonar a excusa, però realment, és gairebé ciència ficció realitzar un pronòstic acurat i amb una fiabilitat d’encert elevat. La recomanació, anar seguint dia a dia les prediccions i l’evolució de la zona d’inestabilitat ubicada en les nostres latituds. Aquest dies, cada sortida dels models és un món i si els comparem entre uns i altres, varien com de la nit al dia...\nPodem apreciar, en els diferents models de precipitació esperada a les 18 hores d’avui dimarts, com tots ells varien en quantitat i, fins i tot, alguns indiquen que no hi haurà precipitació, quan uns altres indiquen que sí.\nPublicat per meteotossa a 6:22 Cap comentari:\nJa portàvem dies anunciant-ho. La llevantada es confirma, i tot i que sembla que la part més activa es quedaria per la zona de Tarragona i Castelló, la costa gironina podria rebre quantitats de pluja importants a partir de dilluns.\nAquesta situació d’est, sembla que tindrà una llarga vida. L’ubicació de l’anticicló estirant-se pel centre europeu i la baixa ubicada enfront les costes portugueses abraçant el seu radi d’acció la Península, està donant origen a que els vent siguin d’origen marítim. A més, l’aire fred que acompanya la baixa, tindrá una tendència a desplaçar-se cap a l’est, originant la formació d’una baixa enfront les costes espanyoles, donant lloc a una tongada de precipitacions que en alguns indrets de la meitat est de Catalunya, podrien acumular quantitats molt abundants al llarg de tots aquests dies. I és que si a partir d’avui diumenge i, especialment dilluns i dimarts, la baixa que es formarà davant la costa ens donarà una regada general i generosa, per finals de setmana, la vasculació de l’anticicló fins a situar-se sobre el Regne Unit, aportarà més aire fred en alçada i donarà lloc a una altre nova tongada de precipitacions, però per això, encara queden molts dies.\nAixí doncs, a partir d’avui diumenge a la nostra localitat, s’anirà tapant al llarg del dia, i a partir de la tarda, es podria produir alguna precipitació dispersa. Serà demà dilluns, quan les precipitacions serien més importants i més continuades que a partir de dimarts disminuirien d’intensitat i es farien més intermitents però no acabarien de desaparèixer del tot.\nPer experiència, aquestes situacions s’han de seguir molt de a prop, ja que les baixes que es formen enfront la costa catalana solen vascular molt i fins l’últim moment no es sap la seva ubicació final, 50 quilòmetres més al nord o més al sud de la seva ubicació prevista pot portar-nos més o menys pluges.\nPublicat per meteotossa a 7:08 Cap comentari:\nFa uns dies, vaig parlar que l’ubicació de l’anticicló al nord d’Europa allargant-se fins a Rússia, originaria que les bosses fredes, fronts i baixes ens podrien visitar amb més probabilitat.\nEl canvi de temps, ja el varem notar el divendres passat amb una forta tempesta que va deixar 23 litres i un ruixadet dissabte que amb prou feines va arribar els 0,5. El canvi més important, ha estat les temperatures que han baixat considerablement i ens ha fet recordar que la tardor ja comença a treure el nas.\nMentre l’anticicló continuï en aquesta posició, i tot sembla indicar que continuarà i, fins i tot, es reforçarà, la possibilitat de regar les contrades tossenques és elevat.\nA més, tot sembla indicar, que una bossa freda es despenjarà i s’ubicarà davant les costes de Portugal, originant la formació d’una baixa que en podria afectar de cara a finals de setmana i principis de la setmana vinent, amb pluges general i generoses, però com diem sempre, encara queden dies.\nA més curt termini, podríem tenir un episodi de pluges, però en aquest cas, seria en la zona pirenaica, que la nit de dijous a divendres podrien ser fortes. No obstant, també es podrien produir en altres punts del Principat en forma de ruixat i tempesta, més probables i importants a la meitat nord. De cara a la nit es podrien desplaçar cap a la meitat est i podrien donar algun ruixat a Tossa. L’origen, és una petita bossa freda que es realimentarà per una zona d’inestabilitat que hi haurà davant la costa catalana i, sobretot, de la humitat que podrem trobar en diferents nivells de troposfera.\nS’haurà d’anar seguint molt de a prop aquest dies, ja que les basculacions de les bosses fredes poden fer ballar, i molt, el pronòstic. El que si està clar, és que es presenta un final de setembre molt interessant, com sol ser habitual aquests darrers anys.\nModel HIRLAM. Model de precipitació esperada per la nit de dijous a divendres. Amb precipitacions generalitzades i importants en diversos llocs de Catalunya.\nModel GFS. Model de precipitació esperada la tarda de diumenge, quan la baixa que es gestarà a l’atlàntic portuguès, podria originar una baixa relativa enfront les costes catalanes originant un flux de llevant.\nPublicat per meteotossa a 7:27 Cap comentari:\nEl passat dissabte dia 13, i amb el pas del dia anterior d’un front actiu, va obrir les portes a l’entrada d’una bossa freda a nivells alts (-22ºC a 5500 metres d’alçada) que va donar origen a la formació de tempestes a la tarda.\nAquestes tempestes, van deixar un espectacle de llums i colors, però també de fenòmens en el litoral central, amb la formació d’un nucli de tempesta espectacular front les costes de Barcelona, que va donar lloc a fenòmens tornàdics.\nEn l'animació de la imatge del radar, es pot apreciar la força que va agafar la tempesta, amb unes tonalitats vermelloses ben marcades, fins i tot, es pot apreciar com realitza una mena de rotació sobre si mateix.\nDes de Tossa, es va poder apreciar una tuba o cap de fibló mar endins, que es podia apreciar perfectament com penjava del nuvolot. A més, amb l’arribada de la desfeta de les tempestes de l’interior, va donar origen a escenes fotogèniques bastant boniques.\nA primeres hores del matí, amb la sortida del sol, ja es començava a intuir que durant la tarda hi haurien tempestes fortes enfront el litoral, degut a la forta convecció que s'apreciava.\nA partir de migdia, els congestus començaven a ser importants dins de mar.\nA mitja tarda, les nuvolades creixien amb força i rapidesa i es realimentaven amb l'arribada de noves masses de núvols de les tempestes interiors. Fins i tot a Tossa, va caure un ruixadet que va deixar 0,5 litres.\nEntorn les 19:30 es va forma aquest Cap de Fibló o Tuba davant la costa tossenca.\nRealment, les nuvolades amb es cap de Tossa al fons, va donar origen a una escena ben fotogènica, amb bon convinat de colors i formes.\nDes de Barcelona, es podia veure un espectacle com aquest.\nFotografies cedides pel forero Parhelio. Reportatge complert clica aquí.\nFotografies cedides pel forero Tramu. Veure reportatge complert clica aquí.\nPublicat per meteotossa a 3:44 2 comentaris:\nPublicat per meteotossa a 4:33 Cap comentari:\nCom vaig avisar dijous, el pas d’un front fred i amb l’acumulació de calor i humitat dels primers dies de la setmana podria originar una situació de tempestes severes en diferents punts degut al xoc tant marcat entre les dues masses d’aire.\nFinalment, aquesta situació es va donar i Tossa va rebre una d’aquestes tempestes fortes, tot i que no va ser el lloc on més va ploure (entre 23 i 24 litres, depenent del pluviòmetre).\nA la seqüència en forma d’imatges del radar, podem apreciar com una sèrie de nuclis convectius, segurament un arcus, es va formar al sud del maresme i va viatjar direcció NNE resseguint la costa. Cal dir, que les tempestes que afecten Tossa, provinents de la zona de Lloret (S-SE) solen ser les meves fortes a la nostra població i es solen reactivar degut a l’efecte orogràfic que realitza de palanca i obliga als vents a pujar d’altura.\nTanmateix, les temperatures han davallat considerablement, i ho faran una mica més demà dissabte. Fins i tot, s’ha vist neu a cotes de 1600 metres al pirineu de Lleida.\nPer demà dissabte, s’espera un dia variable, amb més estones de sol al migdia, però a la tarda, tornaran a créixer nuvolades, especialment a l’interior del nord-est, que podrien donar-nos algun ruixat de cara al vespre. Les temperatures continuaran baixant.\nA partir de diumenge, el temps s’estabilitzarà i les temperatures diürnes es recuperaran, les nits continuaran fresques, i és que l’estiu, ja el podem donar per acabat.\nA partir de dijous, nous fronts i masses fredes ens podrien tornar a visitar i donar lloc a un final de setmana marcat per l’aigua i temperatures de plena tardor.\nPublicat per meteotossa a 1:49 Cap comentari:\nPublicat per meteotossa a 23:32 3 comentaris:\nEls models porten molts dies ballant, però de mica en mica, es va intuint que l’estiu s’acaba i arriba la tardor. Les peces comencen a moure’s en bona direcció.\nLa basculació de les altes pressions cap a latituds més altes, ubicant-se un anticicló potent al nord d’Europa, amb el seu centre per la zona del Mar de Barentz, originarà un efecte barrera per a les baixes pressions. És a dir, les baixes o borrasques fredes provinents de l’atlàntic i el cercle polar àrtic, que es desplacen cap a l’est, es toparan amb unes altes pressions ben posicionades i fermes, obligant aquestes a baixar de latitud i, per tant, és més probable que ens puguin arribar zones d’inestabilitat i fronts que podrien deixar precipitacions.\nTot això, és una hipòtesis segons es van veient l’evolució dels models aquests darrers dies, no obstant, que ens pugui arribar més o menys precipitació encara és una incògnita, fins i tot, per d’aquí tres dies vista.\nVist des d’avui, durant el dimarts 9, la formació d’una baixa al SW, originarà una corrent de sud a casa nostra, més humida, que amb inestabilitat marcada en tota la conca mediterrània, i amb una certa humitat en diferents nivells, els ruixats i, fins i tot, alguna tempesta, es podria formar al llarg de tot dimarts, especialment de cara a la tarda i més probable en zones de muntanya i a l’interior, també es produirà algun ruixat en zones del litoral, degut a nuvolades que arribarien del sud. És una situació bastant complexa.\nModel GFS. Situació prevista per dimarts 11 a les 12 hores. Podem observar la ubicació d'altes pressions al nord d'Europa i el típic anticicló a l'atlàntic. Entre mig, es crea un passadís, idoni per a que les borrasques arribin a casa nostra de forma activa, així com també, les bosses fredes i les DANA's, més conegudes com a "Gota Fría". A veure com evoluciona, que a mitjans de mes la cosa sembla interessant.\nEl següents dies vindrien marcat per la variabilitat, a l’espera que a última hora del dia 11 ens creui un front, que vindria acompanyat per una línia de tempestes que escombraria el Principat d’oest a est. Tot i que per aquests dies els models ja ballen molt, i s’haurà d’anar seguint cada actualització dels models, ja que encara no es sap la ubicació final de la bossa freda o DANA.\nEl que sí està clar, és que l’estiu ja l’hem deixat enrere, i l’ubicació de l’anticicló al nord d’Europa, deixarà un passadís idoni per a que les baixes i aires més freds ens visiti al llarg d’aquest mes...\nA veure que passa finalment.\nPer ara, ja comencem a tenir avisos interessants.... A veure que passa a partir d’última hora del dia 11.\nPublicat per meteotossa a 6:03 3 comentaris:\nPublicat per meteotossa a 0:53 Cap comentari:\nTot i que a Tossa, les tempestes han passat de llarg. Sent un dels pocs indrets de Catalunya on no ha plogut, a la resta del Principat les tempestes i les precipitacions, fins i tot, amb fenòmens severs, han estat noticia.\nNomés cal donar un cop d’ull a aquestes imatges per poder apreciar com s’ha comportat el temps aquests dos darrers dies.\nLa Seu d'Urgell, ahir a la tarda, sota una cortina d'aigua ben intensa. Foto: Risi.\nHospitalet de l'Infant. Formació d'una tuba durant la tempesta de la nit. Foto: StormCell (seria convenient posar la data correcte a la càmera)\nComarca de l'Anoia. Les nuvolades negres van ser la tònica de la jornada. Foto: Lucarr\nAvui els ruixats s'han reptit en punts interiors del nord-est, arribant gotellades fins a la mateixa linia de la costa, com ha passat a Palamós o a Tossa mateix. Alguns d'aquests ruixats, com en el cas de Girona, han estat de forma severa, amb fort vent i amb una forta intensitat.\nImatge del radar aquesta tarda quan la tempesta estava creuant la ciutat de Girona.\nSalt. La tempesta s'aproximava de forma virulenta i ràpida. Foto: Tuscac.\nGirona (Barri Montilivi). Imatge espectacular on es pot apreciar la cortina d'aigua caient d'aquest arcus espectacular. Foto: Toni Verdú Carbó.\nGràcies per les fotos companys!\nPublicat per meteotossa a 4:10 2 comentaris:\nAvui, a la costa sud dels Estats Units, i més concretament al delta del Mississipi és noticia l’arribada de l’huracà Gustav amb una força de categoria 3. És a dir, vents sostinguts de fins a 185 km/h i fortes precipitacions.\nAquesta nit (hora espanyola), la part post-frontal de l’huracà ja està escombrant tota la costa sud nord-americana, amb fortes precipitacions i onades de més de 2 metres. Es preveu, que durant la tarda de dilluns, la part més ferotge de l’huracà toqui terres americanes, tot i que ha perdut energia les últimes hores, no es descarta que pugi a categoria 4 amb vents superiors els 200 km/h. Està clar, que les properes hores seran crítiques en aquella zona, i qui sap, si després del seu pas tornarem a parlar d’un nou Katrina.\nSEGUEIX L'EVOLUCIÓ DEL GUSTAV EN DIRECTE CLIC AQUÍ\nVEURE INFORMATIUS AMERICANS CLIC AQUÍ\nMÉS INFORMACIÓ MÉTEO SOBRE EL GUSTAV CLIC AQUÍ\nINFORMATIUS CNN EN VIU CLICA AQUÍ\nPublicat per meteotossa a 6:20 Cap comentari:


Per què no ens haurien de servir de referent, encara avui, i potser per les penalitats que passem avui, els cinquanta-quatre poemes que conformen “La pell de brau ” de Salvador Espriu? En aquest any del centenari del seu naixement sento dir que aquesta és una obra avui ja depassada, que no ens pot ser útil per encarar el futur de Catalunya en el context actual, perquè parteix d’un posicionament envers Espanya, d’afany de diàleg i de perspectives d’entesa, que la història posterior ha demostrat com totalment inviable. Visió parcial, interessada, que conscientement o inconscientment, i encara que sigui per simple omissió o falta de ganes o de set intel-lectual per apropar-se a les fonts de les que beu Espriu, s’aparta de la voluntat del poeta per enfrontar-se, des de la seva visió de la " Pell de brau" (entesa com el conjunt ibèric en l’aparença que tenia per al geògraf grec Estrabó al S. I aC el contorn de la Península Ibèrica), a problemes que superen en molt, p\nEn un moment en què les expectatives que propicia la crisi econòmica, social, cultural, política i institucional, ens creen una sensació d’opressió, de manca de sortida col.lectiva, és simptomàtica la irrupció de persones com Arcadi Oliveres i Teresa Forcades, de forma desinhibida, en el terreny de les propostes polítiques que volen ser globals i regeneradores. Val a dir que aquestes expectatives tenen més a veure amb la incertesa de cap a on ens conduirà el desconcert de la situació tan complexa que estem passant que amb les possibilitats que puguin derivar-se d’una activitat col.lectiva i individual positiva i coherent. Les nostres expectatives són més fruit del desconcert (econòmic, institucional, nacional) que d’una efectiva aportació de mitjans per conformar una situació nova i millor. Per això aquestes expectatives generen més pors que il.lusions. Des d’aquest punt de vista, doncs, benvingut sigui el manifest de l’Arcadi Oliveres i de la Teresa Forcades, si contribueix\nSi Maragall tenia compassió de la vaca cega, per què no n’hem de tenir nosaltres de Convergència? Anant de cul entre una i altra cosa, avançant d’esma pel sobiranisme, va Convergència tota sola.És cega. D’una convocatòria amb massa presses, Esquerra va buidar-li un ull, i en l’altre se li ha imposat un pacte: Convergència és cega. Mira de governar com ans solia, mes no amb el posat ferm d’altres vegades, ni amb l’acord d’Unió, no: va tota sola. Ses militants, als diaris i tertúlies, pel soroll de la ràdio i tevetrès, fan dringar l’esquellot mentre pasturen al prat independent... Ella ja en dubta. Topa de morro contra els pressupostos, i voldria aprovar-los... Però no pot, i se’n va a Madrid a demanar ajuda. I torna amb ben poquet. Després aixeca al cel, enorme, la seva protesta amb un gran gesto tràgic; parpelleja damunt les mortes arques, i se’n torna orfe de llum sota un deute que crema, vacil.lant sobre el munt de retalla\nLa recent Interlocutòria del Tribunal Superior de Justícia de Catalunya sobre l’ús del castellà com a llengua vehicular a l’escola catalana és un peça que encaixa malament, i per força, amb l’orientació perversa que va adquirir aquest tema amb la Sentència del Tribunal Constitucional sobre l’Estatut, d’ara farà tres anys. Com que aquella Sentència tenia, entre d’altres finalitats reduccionistes, el propòsit polític d’instrumentalitzar l’ús de la llengua a l’ensenyament, totes les Interlocutòries del Tribunal Superior pateixen del mateix mal. En tant que deutores d’un plantejament incorrecte, per polititzador, de la llengua, que s’origina amb aquella Sentència contra l’Estatut, s’enfronten a un problema irresoluble jurídicament: el de donar cabuda forçosa, per decret judicial, al castellà com a llengua vehicular en el sistema d’immersió lingüística. En quant a l’ús vehicular del català en l’ensenyament, la Sentència contra l’Estatut no podia sinó recordar la doctrina ant\nCusachs , fragment de "Des del mateix teatre" En el simpàtic acte celebrat a Can Palauet de Mataró el passat divendres, en el context del centenari de Salvador Espriu, amb el tema “l’Espriu que vam conèixer”, el fotògraf Ramon Manent , el director de teatre Carles Maicas i l’escultor Manuel Cusachs van tanir l’ocasió d’apropar-nos a aspectes personals del poeta. Ramon Manent subratllà l’expressivitat que Espriu podia assolir en un reportatge fotogràfic, Maicas va reviure l’experiència dels muntatges de Ronda de Mort a Sinera amb Ricard Salvat, profund coneixedor d’Espriu, i Cusachs ens va obsequiar amb algunes confidències mai sabudes que ens fan més proper el poeta i més significativa la sèrie d’escultures sobre “El caminant i el mur”. Cusachs, tot i senyalar que Salvador Espriu, com altres personatges rellevants de la cultura catalana que va tractar, sempre tenia a punt una cuirassa que el feia pràcticament impenetrable, va lllegir-nos les paraules que\nDe la Interlocutòria de 3/04/2013, dictada pel jutge José Castro Aragón, del Jutjat d’Instrucció nº 3 de Palma de Mallorca, en les Diligències Prèvies 2677/08, acordant la citació a declarar com imputada de la Infanta Doña Cristina Federica de Borbón y Grecia, es dedueixen algunes coses que la Infanta no havia d’haver fet: - Acceptar ser nomenada vocal de la Junta Directiva de la Asociación Instituto Nóos de Investigación Aplicada, quan aquest càrrec no era necessari per a la vàlida constitució d’aquella Associació i justament amb la intenció de no utilitzar aquest càrrec. - Acceptar que el càrrec de vocal anés acompanyat de la denominació “S.A.R. La Infanta”, de la mateixa manera que el càrrec de tresorer de l’Associació que ostentava l’assessor personal de la Infanta, el Sr Luis Carlos García Revenga, anava acompanyat, en la redacció dels fulletons de propaganda i publicitat de l’Associació, de la denominació “Asesor de la Casa de S.M. El Rey”. - Si de veritat no tenia\nSón cent dies del calvari d’un president amb més penes que els dolors del sant rosari, a punt d’obrir-se les venes. És la història de l’Artur a les mans del rei Junqueras, el que li marca el futur amb consignes i dreceres. Si dura cent dies més sense deixar-hi l’ossada ja haurà fet un gran progrés abans d’anar-se’n a casa. Emergència!, crida el Mas, independència!, el Junqueras, i a tots amb un pam de nas ens deixen a les trinxeres. Com el nen d’aquella història, l’Oriol ha senyalat que l’Artur va despullat i que ha perdut la memòria, i als grans ens costa de veure si era veritat o mentida, si era una història per creure o una faula feta a mida. C.A.


Apartments Mira Stara Novalja Croàcia - Ofertes d'hotels amb els MILLORS DESCOMPTES EN LÍNIA\nBrajda Bb, Stara Novalja, Stara Novalja, Croàcia, 53291 - Molt bona ubicació - Veure al mapa\nAl visitar Stara Novalja, vosté es sentirà com a casa a Apartments Mira, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Stara Novalja. L'hotel ofereix accés a una gran gama de serveis, inclosos Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Descobreixi una encantadora mescla de servei profesional i ampla gama de característiques a Apartments Mira.\nDescompte a Apartments Mira


Els jardins del Castell, a Castelldefels, oberts els caps de setmana — Les notícies i l'última hora del Baix Llobregat i l'Hospitalet - El Far\nViernes, 20 de enero de 2017 | Leída 22 veces\nEls jardins del Castell, a Castelldefels, oberts els caps de setmana\nEls visitants podran realitzar diversos tipus de visites als espais i a les diferents exposicions\nEls jardins del Castell obren les seves portes els dissabtes i diumenges d'11 a 14 hores. Durant aquest horari, les persones que s'hi acostin podran realitzar diferents tipus de visites. D'una banda, visites guiades als diferents espais de l'edifici. Aquestes visites son per a grups limitats i els tiquets es venen al mateix Castell. Els preus de les visites guiades és de 5 euros, per als menors de 12 anys és gratis mentre que per a les persones majors de 65 anys és de 4 euros. Als grups organitzats de més de 10 persones els hi surt l'entrada per 3 euros.\nD'altra banda, també es poden visitar de manera gratuïta les exposicions Les Brigades Internacionals a Castelldefels, sobre la Guerra Civil Espanyola, i Castelldefels fa 100.000 anys, que recull les diferents troballes arqueològiques del municipi.


Així celebra Shakira que arriba al núm. 1 (en mitja hora!)\nBarcelona. Divendres, 26 de maig de 2017. 09:05\nActualitzat: Divendres, 26 de maig de 2017. 11:31\nÉs una de les cantants més famoses d’arreu del món, i tenim la sort de poder-la seguir de ben a prop des que viu a Barcelona. Es tracta, esclar, de Shakira, i aquest cop torna a ser notícia pel seu nou àlbum.\nEl nou disc duu per nom El Dorado, i Shakira l’ha presentat aquesta mateixa matinada. Després de fer un compte enrere al seu perfil d’Instagram, ha reaparegut al mateix per anunciar entre aplaudiments i crits que “en trenta minuts s’ha convertit en el número 1”. “No m’ho puc creure!”, ha exclamat la cantant.\nDesprés, la mateixa Shakira ho ha publicat a Twitter, rebent un retuit de Gerard Piqué.\n— Shakira (@shakira) 26 de maig de 2017\nA l’Estat, aquest matí el senzill Me Enamoré era a la cinquena posició d’iTunes, però l’àlbum El Dorado encara no havia entrat al top 5:\nDesprés de l'anunci, Shakira ha celebrat encara més el seu núm. 1 cantant al costat de Nicky Jam, amb el qual comparteix una cançó al seu nou disc:\nEl Dorado s'ha estrenat al complet aquest divendres, però algunes cançons ja ens són molts familiars. És el cas de Chantaje, que Shakira canta amb Maluma; Deja Vu, en companyia de Prince Royce, o la mateixa Me Enamoré, que dedica a Gerard Piqué.\nDe ben segur que aquest estiu Shakira tornarà a sonar a tot arreu.


LLAR D'INFANTS A PUNT aL SETEMBRE L'escola bressol Les Baldufes, a Camós (Pla de l'Estany), és una de les últimes que s'han construït i entrarà en servei el curs que ve. Ahir la va inaugurar, enmig de l'alegria de grans i petits, la consellera d'Ensenyament, Irene Rigau.\nBarcelonaLa consellera d'Ensenyament, Irene Rigau, està revisant el model de finançament de les escoles bressol. En l'actualitat, el cost de les llars d'infants està sufragat a parts iguals entre la Generalitat, els ajuntaments i les famílies. A partir del pròxim curs, el Govern probablement reduirà la seva aportació, fet que provocarà que les famílies hagin d'afrontar un encariment del servei. Aquest increment de preus es compensaria, segons la consellera, amb més beques per a les famílies que no puguin assumir-ne el cost. Ensenyament està elaborant un estudi per determinar el cost real de cada plaça d'escola bressol pública.\nPodeu llegir la informació a l'ARA PREMIUM\nescola bressol Servei família